
ועדת הפנים והגנת הסביבה
04/12/2013

הכנסת התשע-עשרה
נוסח לא מתוקן

מושב שני
<פרוטוקול מס' 145>
מישיבת ועדת הפנים והגנת הסביבה
יום רביעי, א' בטבת התשע"ד (04 בדצמבר 2013), שעה 09:00
<סדר היום:>
<הצעת חוק למניעת הסתננות (עבירות ושיפוט) (תיקון מס' 4 והוראת שעה), התשע"ד-2013, מ-817, הכנה לקריאה שנייה ושלישית.>
נכחו:

<חברי הוועדה:> 
מירי רגב – היו"ר
דוד אזולאי

חמד עמאר

משה זלמן פייגלין

רינה פרנקל

דוד צור

זבולון קלפה

יפעת קריב
יעקב אשר

מיכל בירן

מסעוד גנאים

רונן הופמן

דב חנין

משה מזרחי

מיכל רוזין

סתיו שפיר

איילת שקד

<מוזמנים:> 
	איריס פרנקל-כהן
	–
	מרכזת באגף תכנון ופיתוח, משרד ראש הממשלה

	גבריאלה פיסמן
	–
	עו"ד, ממונה (ייעוץ וחקיקה – פלילי), משרד המשפטים

	רעות בינג
	–
	עו"ד, ייעוץ וחקיקה, משרד המשפטים

	אביטל שטרנברג
	–
	ראש תחום ייעוץ, משרד המשפטים

	יותם זעירא
	–
	ייעוץ וחקיקה, משרד המשפטים

	דרור וגשל
	–
	משפטן, משרד המשפטים

	חגי שלזינגר
	–
	מתמחה, ייעוץ וחקיקה, משרד המשפטים

	רון בוכניק
	–
	מתמחה, משרד המשפטים

	דגנית חגי סעדון
	–
	רשות המסים, משרד האוצר

	זאב ציגלברג
	–
	 ממונה יחידת הסמים והלבנת הון, רשות המסים, משרד האוצר

	עמית שטאובר
	–
	עו"ד, לשכה המשפטית, משרד האוצר

	רן רידניק
	–
	רכז תחום תעסוקה, אגף התקציבים, משרד האוצר

	אורי שיינין
	–
	רפרנט תעסוקה, אגף התקציבים, משרד האוצר

	אסף וסרצוג
	–
	רפרנט ביטחון פנים, אגף התקציבים, משרד האוצר

	יואל הדר
	–
	יועמ"ש ביטחון פנים, המשרד לביטחון פנים

	בוסנה מהרט-דסה
	–
	ע' יועמ"ש, המשרד לביטחון פנים

	מישר בן ציון
	–
	ראש תחום חקיקה, שב"ס, המשרד לביטחון פנים

	סג"ד איתן גולן
	–
	רע"ן מנהלי וחקיקה, שב"ס, המשרד לביטחון פנים

	גנ"מ יהושע וייס
	–
	ק' אסירים מחוז דרום, שב"ס, המשרד לביטחון פנים

	אמנון בן עמי
	–
	מנכ"ל רשות האוכלוסין, ההגירה ומעברי הגבול, משרד הפנים

	יוסי אדלשטיין
	–
	מנהל מינהל אכיפה וזרים, רשות האוכלוסין, ההגירה ומעברי הגבול, משרד הפנים

	דניאל סלומון
	–
	יועץ  משפטי, רשות האוכלוסין, ההגירה ומעברי הגבול, משרד הפנים

	ענת פישר צין
	–
	ממונה (אכיפה וזרים), עו"ד, לשכה משפטית, רשות האוכלוסין, ההגירה ומעברי הגבול, משרד הפנים

	ערן דוידי
	–
	עוזר השר, משרד הפנים

	ד"ר מיכאל דור
	–
	סגן ראש מינהל רפואה, משרד הבריאות

	טליה אגמון
	–
	ממונה ייעוץ משפטי (אתיקה רפואית), משרד הבריאות

	נעה ברוך
	–
	עו"ד, לשכה משפטית, משרד הבריאות

	דבורה ספיר אליעזר
	–
	עו"ד, לשכה משפטית, משרד הכלכלה

	בר לוי
	–
	עו"ד, לשכה משפטית, משרד הכלכלה

	דרור גנון
	–
	סגן מנהל אגף תח"צ, משרד התחבורה והבטיחות בדרכים

	שירלי טבקמן
	–
	ועדה לפליטים, מסתננים ומהגרי עבודה, לשכת עורכי הדין

	רות הוסטובסקי
	–
	עו"ד, מוקד סיוע לעובדים זרים

	אורית מרום
	–
	רכזת פעילות ציבורית, עמותת א.ס.ף - ארגון סיוע לפליטים

	עידית מנשה
	–
	שתי"ל

	חן גלבוע
	–
	פעילה, המשמר החברתי

	שרה קוולר
	–
	פעילה, המשמר החברתי

	נעמן פרנקל
	–
	פעיל, המשמר החברתי

	ד"ר אביעד בקשי
	–
	ראש המחלקה המשפטית, פורום קהלת

	נילי ברוש
	–
	לוביסטית, ארגונים חברתיים

	עובד חוגי
	–
	פעיל שכונות

	אפרת שנהב
	–
	מתמחה בוועדת הפנים והגנת הסביבה

	שמואל חן
	–
	דובר הוועדה


<ייעוץ משפטי:>
תומר רוזנר
גלעד קרן

<מנהלת הוועדה:>
יפה שפירא
ליאת סעדון – רכזת בוועדה
<רישום פרלמנטרי:>
טלי רם
<הצעת חוק למניעת הסתננות (עבירות ושיפוט) (תיקון מס' 4 והוראת שעה), התשע"ד-2013, מ-817, הכנה לקריאה שנייה ושלישית>
<היו"ר מירי רגב:>
בוקר טוב לכולם. אני פותחת את ישיבת ועדת הפנים והגנת הסביבה של הכנסת בהצעת החוק למניעת הסתננות (עבירות ושיפוט) (תיקון מס' 4 והוראת שעה), התשע"ד–2013, מ-817, הכנה לקריאה שנייה ושלישית. 
אני רוצה בפתיחת דברי לברך את השר גדעון סער וגאולה על לידת בנם. הוא היה בכל הדיונים, ולצערי, דווקא ביום הזה שאנחנו מאשרים את החוק, אחרי הרבה מאוד דיונים, ודיונים פנימיים גם אתו ועם אנשיו, הוא לא יכול היה להיות פה היום בהצבעה, אבל נאחל להם באמת בהצלחה.

<דב חנין:>
אני בטוח שהוא עוקב בערוץ הכנסת או whatever.

<היו"ר מירי רגב:>
זה נכון. 

<מיכל רוזין:>
מזל טוב מכולנו. 

<היו"ר מירי רגב:>
מזל טוב מכל הוועדה, אומרת את זה גם מיכל ממרצ, נא לרשום. 

<דב חנין:>
גם דב מחד"ש. כן, כן, בהחלט. 

<היו"ר מירי רגב:>
גם דב חנין – אחרי שהוא קרא לך קומוניסט – גם דב חנין.

<דב חנין:>
אני קראתי לו מקארתיסט, אבל - - -
<היו"ר מירי רגב:>
בסדר, אתה יודע מה, אני מעדיפה את מה שקראת לו, אבל לא נפתח את זה לדיון. כמובן, להביע תנחומים למשפחתו של ספי ריבלין, שנפטר.

אנחנו פותחים עם החוק. אנחנו אחרי שלושה דיונים ארוכים מאוד בסוגיית החוק, דיונים פה בוועדה ועוד הרבה מאוד דיונים פנימיים עם לשכת ראש הממשלה, משרד המשפטים, היועץ המשפטי לממשלה, משרד הפנים, כדי באמת להגיע לחוק שיהיה חוק מידתי ושיעמוד בבג"ץ, אבל גם ייתן מענה אמיתי לתושבי דרום תל-אביב.

גם אני, בגדול, לא מתה על החוק הזה. אם הייתי יכולה, הייתי לוקחת את כל מסתנני העבודה - לפני כל מחדלי הממשלות לשעבר - מי שחצה את הגדר, מגיע למתקן, במשך שנה וחצי בודקים אם הוא פליט או לא; מי שפליט, כמובן קולטים אותו בארץ, ומי שלא, מחזירים אותו לארץ מוצאו. 

אבל מה, כשהדברים לא נעשים בזמן, אנחנו משלמים עליהם כולנו מחיר כבד – גם תושבי המדינה, גם מהגרי העבודה וגם אחר כך אנחנו צריכים להתחיל למצוא את הדרך הנכונה, מצד אחד לאשר את זה על-פי המידתיות של בג"ץ, ומצד שני להביא לידי ביטוי את ההגנה על אזרחי המדינה הזאת שחיים פה, משלמים מסים, הולכים לצבא וחיים בעצם חיים מאוד מאוד קשים עם מסתנני העבודה.

החוק הזה עבר שינויים, הוא לא יוצא כפי שהוא נכנס. הוועדה הצליחה להשפיע על החוק בהיבטים שונים, וגם הנוסח המונח לפניכם זה אחרי הסיכומים בינינו לבין הממשלה. יש עוד כמה דברים שיש עליהם, אני מבינה, מחלוקות בין שני משרדים שונים. יוצגו כאן המחלוקות, אני מקבלת במקום החלטה ומצביעים על זה.

לפני שאני עוברת להצבעות אני רוצה להציג את השינויים העיקריים בחוק. היועץ המשפטי תומר, אני גם רוצה להודות לכם על העבודה שאתם עושים. הרבה מאוד חוקים עומדים לפנינו – גמרנו את הווד"לים, סעיף 101, האסדרה, תכנון ובנייה.

<תומר רוזנר:>
ראשי ערים.

<היו"ר מירי רגב:>
ראשי ערים, שמגיע בשבוע הבא ואני שמחה שלא התקבלה ההמלצה של מזרחי אלא המלצה יותר מידתית, שלא מייד, אבל נדבר על זה בשבוע הבא. החוק הזה יגיע כבר בשבוע הבא.

<משה מזרחי:>
כבר את עושה פרומו.

<היו"ר מירי רגב:>
אני עושה פרומו. ישר אני אומרת – זה נגמר, מייד עושים פרומו לדברים הבאים. 

<משה מזרחי:>
אני שמח שאת לפחות הזכרת שזאת המלצה שלי - -
<היו"ר מירי רגב:>
תראה, אני הגונה. 

<משה מזרחי:>
- - שאלמלא זה, לא היה החוק הזה.
<היו"ר מירי רגב:>
לא לא, אל תגזים. לא אמרתי שאילולא זה לא היה החוק.

<משה מזרחי:>
אני אומר את זה.

<היו"ר מירי רגב:>
אבל אני באמת מודה לכם על העבודה. היו כאן הרבה מאוד הסתייגויות על החוק הזה ועל חוק הווד"לים, זה לפחות 100 שעות דיבור, כמה?

<תומר רוזנר:>
110, בחוק הזה. 

<היו"ר מירי רגב:>
אני מקווה שאתה תשתה חלב, דבש, לפני שאתה מדבר במליאה, דב. 

<דב חנין:>
100 שעות דיבור במליאה. 

<היו"ר מירי רגב:>
100 שעות דיבור במליאה בחוק הזה, וגם על הווד"לים. כמה על הווד"לים?

<תומר רוזנר:>
לא בדקנו.

<היו"ר מירי רגב:>
לא בדקתם, אבל גם כן יש הרבה. 

<מיכל רוזין:>
קטן עליו...

<היו"ר מירי רגב:>
טוב, יש לו זמן מסך. 

<דב חנין:>
בחוק הקודם דיברתי שעה וחצי או שעתיים במליאה, ניסיתי לשכנע שהוא בלתי חוקתי, לא הצלחתי, ואז בג"ץ פסל אותו. 

<היו"ר מירי רגב:>
אני מאמינה שאת החוק הזה בג"ץ לא יפסול כי אני חושבת שעשינו כאן מאמצים מאוד גדולים. 

<דוד צור:>
זה טוב, זה אומר שנדרשות לו עכשיו 100 שעות כדי להוכיח שהוא לא חוקתי. 
<משה זלמן פייגלין:>
לא, זה אומר שבג"ץ ודב חנין באותו ראש. 

<היו"ר מירי רגב:>
זה בדיוק מה שאנחנו אומרים הרבה זמן, אתה אומר, פייגלין. 

<משה זלמן פייגלין:>
זה מה ששמענו פה, לא?

<היו"ר מירי רגב:>
חברים, אני רוצה להקריא את השינויים העיקריים בחוק: הבהרה בנוסח החוק שתקופת המשמורת של שנה היא תקופה מקסימלית, בכפוף לסייגים הקבועים בחוק; קיצור תקופת הביקורת השיפוטית על שהייתו של מסתנן במשמורת, הן לעניין ממונה ביקורת הגבולות והן לעניין בית-הדין לביקורת משמורת של המסתננים; הבהרה כי עילות השחרור בערובה הקבועות בחוק אינן מסויגות למקרים חריגים בלבד; קביעה כי ממונה ביקורת הגבולות יהיה רשאי, אך לא חייב, להסתמך על חוות דעת של גורמי הביטחון בעניין פעילות העלולה לסכן את ביטחון המדינה המתבצעת במדינת מוצאו של המסתנן, לעניין הערכת מסוכנותו של המסתנן; הכנסת סעיפים הקובעים תקופת התיישנות ומניעת ענישה "כפולה" על עבירות משמעת של מסתננים, העשויות להביא להחזרה למשמורת סגורה; קביעה כי תקנות בעניין שהות משפחות, נשים וילדים במתקן השהייה יהיו באישור ועדת הפנים, ועד אז לא ישהו נשים וילדים ומשפחות במתקן. חשבנו להעביר את זה לוועדה שלך, מיכל, אבל החלטנו בכל זאת להשאיר את זה בוועדת הפנים, ברשותך.
<מיכל רוזין:>
לא נורא, אני אבוא גם לפה.

<היו"ר מירי רגב:>
אבל בכל זאת זה יהיה באישור ועדת הכנסת, וזה מה שחשוב. 

<מיכל רוזין:>
אני שמחה.

<היו"ר מירי רגב:>
ילדים ונשים לא ישהו במתקן, אלא אם כן ועדת הכנסת תאשר את זה. כמובן, ישנם שינויים נוספים, אבל אלה השינויים המרכזיים שדיברנו עליהם בחוק, ואני שמחה שלאחר התייעצות גם עם אנשי משרד הפנים – דניאל, ערן, אמנון ויואל, כמובן בראשותו של השר – קיבלתם את חוות הדעת ואת ההתייחסויות שלנו, ומרגע זה אנחנו עוברים להקראה. אין יותר דיבורים, חוץ מאשר באותם סעיפים שעליהם יש ויכוח בין משרדי ממשלה, הוועדה תקבל החלטה.
אנחנו נתחיל עם ההסתייגויות, נפיל אותן ונעבור להצעת החוק.

<אביטל שטרנברג:>
התוספת שסוכמה עם הלשכה המשפטית - - -
<תומר רוזנר:>
דקה, דקה. 

<מיכל רוזין:>
לא, אנחנו לא קלטנו את כל התוספות. 

<היו"ר מירי רגב:>
אתם תקלטו. אני הקראתי את העיקריים, עכשיו בחוק את מצביעה עליהם. 

<אביטל שטרנברג:>
ישנה בקשה של היועץ המשפטי של הוועדה שאנחנו נוסיף הוראה.
<היו"ר מירי רגב:>
אביטל, קודם ניתן לתומר להציג, או שאת רוצה?

<אביטל שטרנברג:>
שתומר יציג, זה בסדר גמור. יש לנו מחלוקת בינינו לבין תומר בעניין הזה.

<היו"ר מירי רגב:>
את המחלוקת תעלי, ואני אקבל החלטה עליה פה. כל המחלוקות שישנן, אתם תעלו כאן, אני מקבלת החלטה ואנחנו עוברים להצבעה. תומר, בבקשה.

<תומר רוזנר:>
בוקר טוב. קודם כול, תודה ליושבת-ראש הוועדה על הפרגון. אני רוצה להבהיר שני דברים. ראשית, לגבי ההסתייגויות. מה שמופיע בסוף הנוסח כהסתייגויות אלה הן הצעות לתיקון הנוסח, ואין לראות בהופעה שלהן כהסתייגויות כרגע, איזושהי הבעת עמדה לגבי זה שצריך לקבל או לדחות אותן. כרגע הן מופיעות בכותרת הסתייגויות לצורכי נוחות בלבד. אם ההצעות לתיקון הנוסח כפי שהן מופיעות שם לא יתקבלו, הן יהפכו להסתייגויות שיידונו במליאה, כך שחברי הכנסת חופשיים להצביע ולקבל את ההסתייגויות הללו אם הם סבורים שהן ראויות, ובמקרה כזה הן ישולבו בתיקון הנוסח.

אני אבקש מגלעד להציג בפניכם בצורה מפורטת את השינויים שקיבלה הוועדה במהלך הדברים.

<היו"ר מירי רגב:>
לא, בוא נקרא את זה במהלך החוק. חבל.
<תומר רוזנר:>
לא, אנחנו לא מקריאים את החוק, רק את השינויים. ודאי, אין צורך לקרוא שוב. 

<היו"ר מירי רגב:>
אוקיי. 

<תומר רוזנר:>
אנחנו נצביע על השינויים באותם מקרים שבהם יש נוסחים חדשים, חלקם לבקשת הממשלה, אנחנו נקריא אותם. 

<היו"ר מירי רגב:>
תציגו את ההתלבטויות בסעיפים?

<תומר רוזנר:>
כן, בוודאי. הדבר האחרון שאני רוצה לומר הוא שבעצם חלק מהשינויים הם שינויים חדשים, לבקשת הממשלה.
<היו"ר מירי רגב:>
יוסי, שכחתי להציג גם אותך. ברוך הבא. לא ראיתי אותך, אתה בסוף. תודה גם לך, יוסי. 
<תומר רוזנר:>
תשומת לבכם לשינויים הללו. אני אבקש מגלעד לעבור על השינויים. 

<דב חנין:>
הערה פרוצדורלית. התיקונים שמופיעים על גבי הנוסח הם השינויים היחידים שנעשו לעומת הנוסח האחרון שראינו? 

<תומר רוזנר:>
נכון. 

<גלעד קרן:>
לעומת הנוסח הכחול. כמו שאמרנו, כל השינויים מהנוסח הכחול מסומנים כאן ב"עקוב אחרי שינויים", אני אעבור על הדברים. חוץ מתיקוני נוסח ממש, אני אעבור על כל הדברים. נתחיל בעמוד 1, סעיף קטן (א). הוועדה מציעה, במקום "לא יאוחר משבעה ימי עבודה", שזה יהיה "לא יאוחר מחמישה ימים". בסעיף קטן (ב), המלים "במקרים חריגים" יימחקו. 

בעמוד 2, סעיף קטן (ג) יימחק. יהיה סעיף קטן (ג) חדש שקובע: "ממונה ביקורת הגבולות ישחרר מסתנן בערובה אם חלפה שנה מיום תחילת החזקתו של המסתנן במשמורת."

בעמוד 3, אני מתייחס לפסקה (ד)(2), מתווספת סיפה שאומרת: "לעניין זה רשאי ממונה ביקורת הגבולות להסתמך על חוות דעת מאת גורמי הביטחון המוסמכים ולפיה במדינת מושבו או באזור מגוריו של המסתנן מתבצעת פעילות העלולה לסכן את ביטחון מדינת ישראל או אזרחיה." זה במקום המחיקה של פסקה (3).

<תומר רוזנר:>
אני אבהיר פה. במקור הייתה חזקה חלוטה שאומרת שאם הוגשה חוות דעת של גורמי הביטחון, חייב הממונה בעצם שלא לשחרר את המסתנן ממשמורת. בעקבות ההערות של היועץ המשפטי לכנסת, הסכימה הממשלה להפוך את החזקה החלוטה הזאת לרשות, שבאותם מקרים שבהם מוגשת חוות דעת של גורמי הביטחון, זה יהווה שיקול שהממונה רשאי יהיה לשקול אותו, אבל הוא לא מחייב אותו לקבל החלטה פוזיטיבית על סמך אותה חוות דעת.
<גלעד קרן:>
בעמוד 5 אנחנו מוסיפים שני סעיפים, 6 ו-7. סעיף 6, תיקון סעיף 30ד - הוראת שעה: "בסעיף 30ד(א)(1) לחוק העיקרי, במקום "60 ימים" יבוא "30 ימים"."

<דב חנין:>
על מה אנחנו מדברים?

<גלעד קרן:>
זה תקופות - - -

<תומר רוזנר:>
ביקורת שיפוטית בבית-הדין למשמורת. 

<גלעד קרן:>
שהמסתנן יובא בפני בית-הדין לביקורת משמורת. במקום פעם ב-60 ימים, הוא יובא פעם ב-30 ימים. 

<היו"ר מירי רגב:>
זה בעצם הפחתה. הרי בחוק המקורי היה שלוש שנים, אבל ברגע שהורדנו לשנה, אנחנו עושים את הכול בהתאמה. זה אחד הדברים לאורך כל הדיונים, במהלך הדיונים בחוק דיברנו על זה שזה יהיה מידתי ובהתאמה. אם זה היה שלוש שנים, אוקיי, 60 ימים, אבל מרגע שזה שנה אז בואו נקצר את זה בהתאם כדי שההליך יהיה יותר מידתי והגון כלפי אותו מסתנן.
<גלעד קרן:>
בהתאמה, תיקון סעיף 30ה: "בסעיף 30ה(1)(א) לחוק העיקרי, במקום "מ-14 ימים" יבוא "מעשרה ימים"."

<תומר רוזנר:>
זאת ההבאה הראשונה של מסתנן בפני בית-הדין למשמורת. 

<גלעד קרן:>
בעמוד 6, בסעיף 32ג מוצע שהשר לביטחון פנים, הוא זה שימנה את הסוהר הבכיר לשם ניהול המרכז, ולא הנציג כפי שהיה כתוב קודם. יחד עם זאת, משהו שלא מופיע כרגע בנוסח, שמי שימנה את הסוהרים עצמם יהיה הנציב ולא השר לביטחון פנים.
<היו"ר מירי רגב:>
זה ברור.

<דב חנין:>
מה זאת אומרת זה לא מופיע?

<גלעד קרן:>
לפי הנוסח כרגע כתוב שהשר ממנה גם את הסוהרים. הכוונה היא שהנציב ימנה את הסוהרים ולא השר.

<היו"ר מירי רגב:>
לנו היה חשוב – בגלל שהמתקן הזה הוא מתקן מיוחד והוא לא מתקן רגיל של בית-סוהר – צריך שהממונה על המתקן הזה יהיה אדם רגיש, שיהיה בן אדם עם ניסיון, שיבין שזה סוג אחר של אוכלוסייה.  לכן, לא רצינו שהנציב הוא זה שיקבע אלא השר יקבע בעניין הזה את הסוהרים. 

<דוד צור:>
מה שאומר שהנציב לא מספיק רגיש.

<היו"ר מירי רגב:>
לא, לא, חס וחלילה. הנציב הכי רגיש בעולם, בעיקר פרנקו. סליחה, על פרנקו אני לא מוכנה להגיד מילה.
<גלעד קרן:>

בעמוד 7, בסעיף 32ה, אנחנו מוסיפים סעיף קטן (ב) שמתייחס לבדיקה רפואית, וקובע ש"מנהל המרכז רשאי להורות כי סמוך ככל האפשר לאחר תחילת שהייתו של שוהה במרכז הוא ייבדק על ידי רופא; שוהה שיידרש לכך חייב להיבדק בדיקה רפואית והבדיקה תיעשה בנפרד;" 

<אביטל שטרנברג:>
כאן ביקשנו להוסיף. 

<היו"ר מירי רגב:>
פה זה תיקון. איפה ארגוני זכויות אדם? עודד וכל החברים. הם ביקשו את הבדיקה הראשונית.

<תומר רוזנר:>
לא, הם לא ביקשו. 

<היו"ר מירי רגב:>
אני חושבת שזה היה נכון. משרד הבריאות קיבל את זה, וביקשתי שזה ייכנס לחקיקה. אני מודה לכם, משרד הבריאות. אני חושבת שזאת החלטה נכונה.
<אביטל שטרנברג:>
אנחנו רוצים להוסיף עוד משהו. מה שאנחנו מציעים זה להרחיב את עניין הבדיקות. חשבנו על מה שתומר אמר, וכמובן קיבלנו אותו לעניין מועד הכניסה למרכז, אבל ביקשנו להוסיף הוראות שנוגעות להמשך השהייה. 
ההצעה שלנו היא כזאת. סעיף קטן (ב) – התעורר חשש ששוהה הוא חולה או שהוא נושא מחלה מידבקת, או שהיה במגע עם אדם הנגוע במחלה מידבקת ונשקפת כתוצאה מכך סכנה לבריאותו או לבריאות הזולת, רשאי רופא המתקן לבדקו ויחולו ההוראות שבסעיף קטן (א), דהיינו מה שקודם גלעד קרא; (ג) שר הבריאות יתקין תקנות לעניין סעיף זה, בהתייעצות עם השר לביטחון פנים; (ד) אין באמור בסעיף זה כדי לגרוע מהוראות סעיפים 12 עד 23 לפקודת בריאות העם.

<היו"ר מירי רגב:>
אני לא רואה עם זה בעיה.

<תומר רוזנר:>
לא, אנחנו מתנגדים לזה.

<היו"ר מירי רגב:>
למה?

<תומר רוזנר:>
אני אסביר. הבדיקה הראשונית נועדה לאפשר סינון של אותם אנשים שמגיעים כשהם עלולים להוות סכנה. 

<היו"ר מירי רגב:>
לא סינון. "סינון" זה לא מילה טובה להגיד. בדיקה ראשונית. 
<קריאה:>
זיהוי. 

<תומר רוזנר:>
יחד עם זאת, אין שום סיבה להבחין בין אותם שוהים במתקן לבין כל אזרח אחר או אדם אחר השוהה בישראל. קיימות הוראות בדין שמאפשרות בדיקה רפואית כפויה וטיפול רפואי כפוי בשני מצבים. 
על-פי פקודת בריאות העם, קיימת אפשרות לבדיקה רפואית ואפילו לטיפול רפואי כפוי – בין אם בחיסון, בין אם בטיפול אחר, בין אם בבידוד, באמצעים מאוד חמורים – כלפי מי שחשוד כחולה במחלה מידבקת, כשיש רשימה מפורטת של המחלות המידבקות,  וזה לא חל על כל דבר.

כמובן שהסיבה לפירוט המדויק של הדברים היא בכך שמדובר בפגיעה חמורה באוטונומיה של האדם, ורוצים שהיא תהיה באותם מקרים ברורים שבהם יש סכנה באמת מאותו אדם לציבור. 

ההוראות האלה קיימות, הן חלות על כל אדם, וכמובן שיחולו גם על אותם אנשים ששוהים במרכז השהייה. 

<משה זלמן פייגלין:>
אז למה צריך להכניס את זה? 

<תומר רוזנר:>
לא צריך. לדעתי לא צריך. 

<היו"ר מירי רגב:>
ואתם כן רוצים להכניס את זה.

<אביטל שטרנברג:>
כן. נמצאים כאן הנציגים של משרד הבריאות, אני מציעה שהם יסבירו. 

<תומר רוזנר:>
מצב נוסף שמכוסה על-ידי הדין הקיים הוא מצב שבו נשקפת סכנה לאדם כלשהו, נשקפת סכנה לחייו או סכנה שהוא יהפוך לנכה. על-פי חוק זכויות החולה, אפשר לכפות עליו טיפול רפואי בתנאים מסוימים, הגם שאינו מסכים. הוראה זאת חלה על כל אדם, וכמובן שתחול באותה מידה גם על אותם שוהים. 
יתרה מזאת. ההצעה שמופיעה כאן היא הצעה שגם אם היא תתקבל למעשה, היא לא בשלה. נניח שיש סכנה, מתקיימים התנאים שמציעה הממשלה שבהם תיכפה על האדם הזה בדיקה, אוקיי, מה קורה אם תוצאות הבדיקה מעידות על כך שהוא באמת חולה? לא כתוב מה עושים. מותר לטפל בו בכפייה? אסור לטפל בו בכפייה?

<היו"ר מירי רגב:>
מה אתה אומר? אתה אומר שכן לטפל בו בכפייה?

<תומר רוזנר:>
אני אומר שלפי הדין הקיים - - -

<היו"ר מירי רגב:>
כן. לפי הדין הקיים, כל אזרח במדינת ישראל - - -

<תומר רוזנר:>
כל אדם, כן. 

<היו"ר מירי רגב:>
משרד הבריאות, מה הבעיה שלכם בעניין?

<מיכל רוזין:>
אם לא, אז צריך להגיד באמת מה עושים אתו. 

<היו"ר מירי רגב:>
בבקשה, משרד הבריאות, ותיכף נקבל החלטה של הוועדה. בכל מקרה, בדיקה ראשונית הוא עושה, רק אחר כך אם זה בכפייה – לפי הדין, כל אדם.

<טליה אגמון:>
שמי עורכת-דין טליה אגמון מהלשכה המשפטית של משרד הבריאות. אני מבינה שהצורך בבדיקות נובע מהרצון גם לשמור על הבריאות של השוהים במתקן - - -

<היו"ר מירי רגב:>
וגם אלה שמגיעים ומבקרים אותם.

<טליה אגמון:>
גם את המבקרים וגם הציבור הכללי, מהתפרצות של מחלות, שאולי יש סיכוי מוגבר עקב המאפיינים של השהות במקום – זה נושא שבאמת הוא שאלה רפואית. 

נדרשת חקיקה בנושא הזה של בדיקות בהמשך, מעבר לכניסה, אם יש צפי כלשהו של התנגדות, אולי מטעמים לא ענייניים, לביצוע בדיקות מהסוג הזה. אם מישהו נחשף לחולה שחפת בחוץ, או אפילו בתוך המקום, או נחשף לחצבת - - -

<תומר רוזנר:>
יש הוראות. 

<היו"ר מירי רגב:>
יש הוראות לזה.

<טליה אגמון:>
אם אפשר להשלים. אני רוצה שהוועדה תבין, ואז ודאי תוכלו להחליט לפי שיקול דעתכם. אם יש צפי להתנגדות - אנחנו לא מקבלים בדרך כלל התנגדות כזאת מאדם סביר, רוב האנשים שנחשפו לחולה מעוניינים לקבל טיפול או להיבדק – והשאלה אם יש צפי כזה או לא היא שאלה טובה.
יש פתרונות מסוימים בפקודת בריאות העם שהזכיר אותם היועץ המשפטי של הוועדה, אבל הפקודה נותנת פתרונות מאוד קיצוניים למצבי קיצון שבאמת אני חושבת שכאשר אנחנו מדברים בנושא הרגיש הזה, יכול להיות שלא כדאי להשתמש דווקא בסמכויות האלה. אנחנו עושים שימוש מאוד קטן בסמכויות לפי פקודת בריאות העם, שוב, כי רוב האנשים שנחשפים למחלה או חולים, רוצים להיבדק.

<היו"ר מירי רגב:>
אז היא הנותנת. אם רובם רוצים להיבדק, מה הבעיה? בוודאי לכן נכון לפעול לפי חלק ד' של מחלות מידבקות, מוסדות רפואיים והרכבת אבעבועות. 

<תומר רוזנר:>
זו פקודה מ-1940.

<טליה אגמון:>
אני חושבת שהחשש פה שבגללו הביאו את השאלה לפתחנו הוא שבאמת אנשים השוהים במתקן, יכול להיות שיחששו להיבדק, אולי מחשש שיגרשו אותם, יחששו להיות מזוהים כחולים יותר מאדם רגיל. 

<היו"ר מירי רגב:>
אז תיישמו את הפקודה. מי שחושש להיבדק - כמו כל אזרח במדינת ישראל. הם לא אזרחים, אז בוודאי שהם יכולים. אם אזרח במדינת ישראל, אפשר לכפות עליו בדיקה, למה עליו אי-אפשר לכפות בדיקה? 

מה הבעיה, אביטל, אני לא מבינה מה הבעיה שלכם בסעיף הזה.

<טליה אגמון:>
ברוב המקרים אנחנו לא נדרשים לכפות בדיקה.

<היו"ר מירי רגב:>
אם אתם לא נדרשים, אז אין בעיה, היא הנותנת. מה הבעיה?

<טליה אגמון:>
על האזרחים הרגילים, אין להם סיבה להתנגד. לעומת זאת - - -

<היו"ר מירי רגב:>
למה שתהיה סיבה להתנגד? 

<דב חנין:>
גברתי היועצת המשפטית של משרד הבריאות. 

<היו"ר מירי רגב:>
אביטל, איפה הבעיה שלכם? אני לא מבינה איפה הבעיה. 

<אביטל שטרנברג:>
יש מצבים שהם פחות חמורים. להבנתי, הבעיה נובעת מכך שהמצבים שמוגדרים בפקודת בריאות העם הם מצבי קצה. אנחנו מדברים על מצבים שהם פחות מהמצבים האלה, כמובן שאם הכול יהיה וולונטרי כולנו נשמח מאוד.

יחד עם זאת, אנחנו רוצים לשמור סמכות למצבים שאינם מגיעים כדי מצבי פקודת בריאות העם, ועדיין אנחנו סבורים שראוי להפעיל פה את הסמכות. אם אתם מוכנים, על אחריותכם, להגיד שאתם לא רוצים את זה - - -

<מיכל רוזין:>
כמו למשל? אביטל, תני דוגמה.

<אביטל שטרנברג:>
השאלה היא למשרד הבריאות. 

<דב חנין:>
יש פה בעיה אחרת, גברתי היושבת-ראש. ההערות של היועץ המשפטי מתייחסות לכמה רמות של דיון. אחת הבעיות שהיועץ המשפטי של הוועדה מצביע עליהן, בצדק, היא שאתם יכולים פה לייצר הסדר מיוחד, "לקס ספציאליס", לנושא של אותם שוהים או מסתננים במתקנים, שהוא הסדר חלקי. ואז מתעוררת שאלה, כי פקודת בריאות העם מייצרת הסדר כולל, היא מייצרת הסדר כולל לכל השלבים של הטיפול או הבדיקה או whatever. הבחירה שבפניכם, אני חושב שהערתו של היועץ המשפטי היא נכונה.

<אביטל שטרנברג:>
משאירים בצד זה את פקודת בריאות העם. ההוראה האחרונה שקראתי היא שאין באמור בסעיף זה כדי לגרוע מהוראות סעיפים 12 עד 23 לפקודה. זאת אומרת, אנחנו לא מייצרים פה "לקס ספציאליס" שמאיין את פקודת בריאות העם. הם חיים זה בצד זה, כשיש פה הסדר נוסף לסיטואציה הזאת. 

<דב חנין:>
מה בעצם ההבדל האופרטיבי?

<אביטל שטרנברג:>
מומחי התוכן הם אנשי משרד הבריאות, אני מציעה שתפנו את השאלה אליהם.

<דב חנין:>
אוקיי, סליחה. אם כך, השאלה לגברתי היועצת המשפטית של משרד הבריאות. מה ההבדל האופרטיבי בין שני המצבים? למה בעצם הסמכות שיש לכם בפקודת בריאות העם – שאתם משתמשים בה לעתים נדירות, אבל אם תיתקלו במקרה מתאים, תשתמשו בה, נכון? - אז למה היא  לא מספיקה? מה חסר לכם בסמכות הקיימת? פשוט בשביל להבין.

<טליה אגמון:>
שוב, הסמכות הקיימת בפקודת בריאות העם היא גם מנוסחת בצורה קצת ארכאית ומאוד מאוד כללית, ואנחנו לכן בין היתר משתמשים בה  - - -

<גלעד קרן:>
תתקנו את הפקודה.

<דב חנין:>
אז תתקנו את הפקודה.

<טליה אגמון:>
זה גם יכול להיות, זה דבר שצריך לעשות, אבל אנחנו נמצאים - - -

<היו"ר מירי רגב:>
הבנתי, שמעתי. אני מקבלת את עמדת היועץ המשפטי של הוועדה, על זה אנחנו נצביע. נמשיך הלאה.

<דוד אזולאי:>
אבל אנחנו סומכים על משרד הבריאות שהוא יפעיל את סמכותו בעניין הזה?

<היו"ר מירי רגב:>
ברור. אם לא יפעיל, אז יש לו בעיה. הוא יצטרך לתת פתרונות כשיהיו שם מחלות ודברים שהוא צריך לטפל בהם. 

אני בעניין הזה מקבלת את העמדה. אם צריך לשנות תקנות, אז תשנו אותן, אין שום בעיה עם זה. ממשיכים בהקראה. 

<דב חנין:>
אגב, הגיע הזמן באמת לשנות את פקודת בריאות העם לא רק בתחום הזה.

<היו"ר מירי רגב:>
לא, אין עכשיו דיון על פקודת בריאות העם. עכשיו נתחיל לדבר על פקודת העם? גם על זה אתה רוצה לדבר 100 שעות? 
<דב חנין:>
פקודת בריאות העם זה באמת חוק ארכאי. 

<מיכל רוזין:>
הם ניסו לדחוף את התיקון.

<היו"ר מירי רגב:>
גלעד, הלאה.

<גלעד קרן:>
עמוד 8, סעיף קטן (ב), אנחנו מרחיבים פה את התקנות שקובע הסעיף הקטן לכלל תנאי העסקה ולא רק לעניין הגמול שיקבל שוהה עבור העסקתו. 

<מישר בן ציון:>
בן ציון, שב"ס, ראש תחום חקיקה. יש לנו הערות לסעיף הזה.

<היו"ר מירי רגב:>
מה זה שב"ס? אין לנו פה הערות של שב"ס. 

<מישר בן ציון:>
אבל זה סעיף - - -

<היו"ר מירי רגב:>
לא, לא, לא. המשרד לביטחון פנים, מה קורה פה? פתחנו את הדיון מחדש?

<יואל הדר:>
לא פתחנו. זה לא במהות של העניין. מה ששירות בתי הסוהר אומר – הוא העלה את זה קודם, אני לא הייתי מודע לזה ולא הייתי ער לזה.

<היו"ר מירי רגב:>
חבל שאתה לא מודע לזה לפני שבאים להצעת חוק.

<יואל הדר:>
את לא רוצה לשמוע אותי?
<היו"ר מירי רגב:>
רוצה. בגלל זה נתתי לך לדבר.

<יואל הדר:>
מה שאומרים, שתהיה גמישות. אנחנו לא נוגעים במהות של מה שנאמר פה, אלא הם חושבים, כדי שתהיה גמישות לשב"ס, לרדת מהרמה של התקנות להוראת מינהל של השב"ס.

<תומר רוזנר:>
אני מאוד מתפלא. אני מאוד מתפלא על ההצעה. הממשלה הציעה הצעת חוק לתעסוקת אסירים, הצעת חוק ממשלתית – לא בתקנות, אלא בתוספת לחוק את תנאי ההעסקה.

<יואל הדר:>
כי הם היו אסירים, אבל הם לא אסירים. 

<תומר רוזנר:>
אז על אחת כמה וכמה.

<יואל הדר:>
לא עשיתם את הסוויץ'. הם לא אסירים.

<היו"ר מירי רגב:>
אווו, לא עשינו את הסוויץ'. שלום לך. שלום לך. הבנתי.
<מיכל רוזין:>
למה שמים עליהם סוהרים אם הם לא אסירים?
<היו"ר מירי רגב:>
בבקשה.

<מישר בן ציון:>
אתם גם יכולים לראות שמנהל המרכז הוסמך לפי החוק בסעיף 32י(א)(3), להתקין הוראות בעניין "העסקת שוהים במרכז בעבודות תחזוקה ושירותים שוטפים", זאת אומרת שזה אמור להיות בהוראות ולא בתקנות. 

<תומר רוזנר:>
לא, לא.

<היו"ר מירי רגב:>
לא מקבלת את עמדתכם. בבקשה.

<דבורה ספיר אליעזר:>
עורכת-דין דבי ספיר-אליעזר, משרד הכלכלה. 

<היו"ר מירי רגב:>
טוב שהגעתם לדיונים לקראת ההצבעות. 

<מיכל רוזין:>
מירי, למה פה אין אישור ועדת כנסת כלשהי? עבודה ורווחה, משהו.
<דבורה ספיר אליעזר:>
עורכת-דין דבי ספיר-אליעזר, משרד הכלכלה. הנושא של תנאי התעסוקה, שהוא נוסף לאחרונה, אנחנו מבקשים שזה יבוא בהתייעצות שר הכלכלה, כיוון שתנאי התעסוקה הם נשאבים מחוקי המגן, כפי שנעשה לא רק בחוק האסירים אלא בדפוסי העסקה אחרים שאין בהם יחסי עובד ומעביד, כמו לדוגמה בהעסקה של אנשים עם מוגבלות המועסקים כמשתקמים.
<היו"ר מירי רגב:>
מאה אחוז, הבנתי. 

<דבורה ספיר אליעזר:>
רק לנוסח. שיהיה תנאי התעסוקה ולא תנאי העסקה כי העסקה זה משמיע יחסי עבודה. אנחנו מבקשים שזה יהיה תעסוקה.

<תומר רוזנר:>
לא, לא נכון. העסקה, גם קבלנים מעסיקים.

<מיכל רוזין:>
אפשר להגיש הסתייגויות לתיקונים שנעשו?

<תומר רוזנר:>
כן. 

<היו"ר מירי רגב:>
המשרד לביטחון פנים.
<יואל הדר:>
מה שאנחנו אומרים פה, שמדובר על העסקה בתוך המתקן, לא מחוץ למתקן. מדובר על נושא של גינון, על מטבח.  לא מדובר על משהו אחר, ולכן - - -

<היו"ר מירי רגב:>
עמדתכם מתקבלת. עמדת משרד הכלכלה לא מתקבלת. פעם הבאה תגיעו לכל הדיונים. 
<דבורה ספיר אליעזר:>
גברתי, קודם כול, אנחנו מבקשים לשמור על הזכות להסתייג. שנית, בנושא הזה היינו בקשר עם משרד המשפטים ועם המשרד לביטחון פנים.
<היו"ר מירי רגב:>
אין בעיה, תסתייגו. אתם יכולים להסתייג, אתם לא צריכים לקבל את אישורי. 

<דבורה ספיר אליעזר:>
חשבנו שהנושא הזה יבוא בהצעה אחרת. 

<דוד אזולאי:>
משרד הכלכלה הוא חלק מהממשלה?

<דבורה ספיר אליעזר:>
כן, אבל זה לא עבר ועדת שרים.

<היו"ר מירי רגב:>
לא, לא, הם לא אחים כבר. הם לא אחים.

<זבולון קלפה:>
- - -

<היו"ר מירי רגב:>
זבולון, התעוררת. 

<זבולון קלפה:>
ישבתי בשקט. 

<דוד אזולאי:>
זבולון, אני רק שואל, לא ידעתי. 

<היו"ר מירי רגב:>
חשבתי שרק זחאלקה מקפיץ אותך. 

<זבולון קלפה:>
את יודעת שיש פה הרבה אינטרסים בסוף. 

<היו"ר מירי רגב:>
ההצעה כמו שהיא מבחינתי מתקבלת. הלאה.
<גלעד קרן:>
עמוד 10, סעיף 32יא, לעניין דמי הכיס. הממשלה מבקשת להבהיר ש"תשלום דמי כיס או מתן הטבה לפי סעיף זה לא ייחשבו כהכנסה לעניין פקודת מס הכנסה, ולא יחויבו במס לפי הפקודה האמורה".

<היו"ר מירי רגב:>
מצוין. שהם גם לא יצטרכו לשלם מס על זה.

<תומר רוזנר:>
יש לנו הערה נוספת שלא מופיעה בנוסח כרגע ואנחנו מבקשים להביא להכרעת הוועדה. 
<דב חנין:>
למה כתוב רק פקודת מס הכנסה? יש היבטים מיסויים נוספים, למשל ביטוח לאומי. 
<קריאות:>
- - -

<היו"ר מירי רגב:>
אבל זה צריך לבוא לאישור הוועדה. מה דיברנו?
<תומר רוזנר:>
לגבי הפיצויים.

<היו"ר מירי רגב:>
פיצויים. סליחה.

<דב חנין:>
השאלה שלי ברמה העניינית – בהחלט זה לא צריכה להיות הכנסה לפי פקודת מס הכנסה.

<היו"ר מירי רגב:>
אני לא רוצה שדמי הכיס האלה יורידו להם עוד מסים. תראה איך אנחנו לארג'ים אתם. 

<דב חנין:>
לא, ברור. אז צריך להבהיר את זה, שזה לא רק מס הכנסה אלא כל מיסוי אחר – ביטוח לאומי וכדומה, דמי בריאות. 
<תומר רוזנר:>
ביטוח לאומי הם לא חייבים, הם עדיין לא תושבים.

<מיכל רוזין:>
מע"מ על ירקות, פירות. 

<היו"ר מירי רגב:>
מע"מ על ירקות ופירות זה לכל האזרחים, אז גם הם נהנים מזה.

<קריאה:>
מה עם דמי חנוכה?

<תומר רוזנר:>
הערה נוספת שלא מופיעה בנוסח ואנחנו מבקשים להביא אותה, בשל קוצר הזמן שכחנו לכלול אותה בהצעה והיא שנויה במחלוקת, אתם תצטרכו להכריע בה - הנושא של מיסוי הגמול שמקבלים השוהים במתקן. 

<דוד צור:>
לא הגיע לרף הזה.

<תומר רוזנר:>
לא, לא. מכיוון שהם לא תושבים, הם אמורים להיות ממוסים מהשקל הראשון. משום מה, רשות המסים עומדת על כך שההכנסות האלה יהיו הכנסות חייבות במס. 

<דוד צור:>
שיהיו חייבות?

<תומר רוזנר:>
שיהיו חייבות.

<דב חנין:>
הדמי כיס.

<תומר רוזנר:>
לא הדמי כיס.

<דב חנין:>
הגמול, הבנתי.

<היו"ר מירי רגב:>
אבל אנחנו עכשיו לא בגמול.

<תומר רוזנר:>
אני חוזר טיפה אחורה כי שכחנו להעיר את זה קודם.

<דוד צור:>
מתעקשים על זה?

<תומר רוזנר:>
הם מתעקשים על זה. אנחנו סבורים שלא רק שזה מטיל נטל ביורוקרטי מיותר על שירות בתי הסוהר - לערוך דיווחים, לנכות מסים וכולי – זה גם ינפח את התקציב.

<דב חנין:>
אולי שיוציאו חשבוניות?

<תומר רוזנר:>
רשות המסים מתנגדת לכך. 

<היו"ר מירי רגב:>
רשות המסים זה ברור.

<אביטל שטרנברג:>
אני חושבת שכדאי שמשרד האוצר יעדכן בעניין הזה כי מאז קרו כמה וכמה שינויים.

<היו"ר מירי רגב:>
תודה. משרד האוצר, בבקשה. 

<דב חנין:>
תתייחסו גם להצעה של אישור חשבוניות. 

<אורי שיינין:>
רשות המסים אמורה להגיע לפה בעוד חצי שעה ולהציג את העמדה שלה.
<היו"ר מירי רגב:>
זה כבר יהיה אחרי ההצבעות. אני שמחה שהם יגיעו אחרי ההצבעות, זה יפה.

<אורי שיינין:>
אז אני אעדכן לפחות במצב הדברים הנוכחי. לעניין הגמול, הוא לא יהיה פטור ממס, אבל מה שכן, רשות המסים צריכה לעשות עבודה קצת יותר מעמיקה, לבחון האם הם זכאים לנקודות זיכוי בגין היותם אנשים ששוהים פה ובגין הזכות שלהם כתושבים, ולכן הם בכלל לא יגיעו לסף המס.

<היו"ר מירי רגב:>
בחייך. עובד יגיד בסוף. עובד בא כנציג השכונות, הוא צוחק. 

<קריאה:>
רוצים לתת להם גם מענק לידה.

<היו"ר מירי רגב:>
הוא גם רוצה פטור מהגמול. 

<משה מזרחי:>
הוא מבין שהם כבר מועסקים - - -

<היו"ר מירי רגב:>
מצחיק, הדבר הזה.

<תומר רוזנר:>
זה בדיוק החשש שלנו, שאנחנו מציעים שהוועדה תשקול אותו. ככל שניצור פה את האפשרות – ואנחנו שומעים עכשיו שגם הם ייחשבו כתושבים לעניין דיני המס – זו כבר התחלת התקבעות שלהם במקום.

<היו"ר מירי רגב:>
נכון.

<תומר רוזנר:>
ואנחנו חושבים שאם עמדת הממשלה היא שצריך לעשות אחרת, אנחנו מציעים לוועדה לשקול לפטור את התשלום הזה ממס. 

<היו"ר מירי רגב:>
איזה גמול?  לכמה הם יכולים להגיע? לאיזה גמול הם יכולים להגיע?

<תומר רוזנר:>
לפי מה שאנחנו מבינים, אנחנו מדברים על משהו שהוא פחות משכר מינימום. 

<דוד צור:>
מדובר ב-14 שקלים ליום.

<תומר רוזנר:>
זה לאסירים, לא יודע אם ייתנו להם. 

<דוד צור:>
אז ייתנו להם 15 שקלים.

<היו"ר מירי רגב:>
היועץ המשפטי, זה מוסיף תעסוקה לשב"ס? שב"ס. 

<דב חנין:>
אם זה חשבוניות, חובת הניהול של הספרים היא עליהם. 

<עובד חוגי:>
כל רואי חשבון גם להעסיק, חוץ מעורכי-דין - - -
<עמית שטאובר:>
עורך-דין עמית שטאובר, משרד האוצר. מדובר בסוגיה שיכולה להיות רלוונטית לאוכלוסיות נוספות, בהן גם לאזרחי ישראל שנמצאים בכל מיני מסגרות.

<דב חנין:>
רגע, גם לאזרחי ישראל יהיו - - -

<היו"ר מירי רגב:>
אל תתבלבל, הם לא אזרחים. 

<עמית שטאובר:>
והיא הנותנת. אם לאזרחים אין הוראת פטור ממס הכנסה - - -
<תומר רוזנר:>
זה לא נכון. זה לא נכון.

<עמית שטאובר:>
שנייה. אם לאזרחים במסגרות מסוימות אין את הוראת הפטור הזו, ואת הדבר הזה צריך לבדוק ורשות המסים צריכה לבדוק, קל וחומר שאנחנו לא ניתן - - -

<היו"ר מירי רגב:>
למה הם לא בדקו עד היום?

<עמית שטאובר:>
לא ניתן את הוראת הפטור הזו כאן. רשות המסים, שהנציג שלה  יגיע בהמשך, התחייבה לעשות בדיקה לגבי העניין הזה - -

<קריאה:>
אין זמן לבדוק.

<עמית שטאובר:>
- - אבל המדיניות הממשלתית היא לא לתת פטור מיוחד לעניין הזה. רשות המסים הגיעה.
<היו"ר מירי רגב:>
אני ממש מודה להם שהגיעו באיחור של 45 דקות. 

<משה זלמן פייגלין:>
גברתי, זה באמת מגוחך. הרי מדובר כאן בסכומים שממילא, אם ייקחו  מהם מס, יצטרכו להגדיל אותם כדי שהם יהיו שווים משהו.
<דוד אזולאי:>
המנגנון יעלה יותר.

<משה זלמן פייגלין:>
המנגנון יעלה הרבה יותר, וכמו שאמר היועץ המשפטי, המשמעות העמוקה וארוכת הטווח היא תחילת הקיבעון שלהם כאזרחים - - -

<דוד אזולאי:>
יש עוד דבר אחד. יש אסירים היום שמקבלים את אותם סכומים. מה דינם של אותם אסירים? 

<משה זלמן פייגלין:>
שאלה מצוינת. 

<דוד אזולאי:>
מה דינם? 

<היו"ר מירי רגב:>
גם להם צריך להיות פטור. 

<קריאה:>
הם לא מגיעים לסף המס.

<קריאות:>
- - -

<היו"ר מירי רגב:>
שמענו. אני לא פותחת לדיונים. מרשות המסים, אני נותנת לך אפשרות להגיב על העניין הזה. 

<דגנית חגי סעדון:>
שמי דגנית חגי סעדון, מרשות המסים. אנחנו לא סבורים שצריך לתת פטור לעובדים זרים שנמצאים במתקן השהייה.

<היו"ר מירי רגב:>
לא עובדים זרים. מה קורה פה, תגידו, אתם לא יודעים? זה באמת יבוא בסוף לוועדה של מיכל. 
<קריאות:>
- - -

<דב חנין:>
הם לא עובדים זרים. הם מבקשי מקלט, הם לא קשורים לעבודה. 

<היו"ר מירי רגב:>
יש עובדים זרים, יש מהגרי עבודה שהם מסתננים, ויש פליטים. כדאי שלפחות פקידי הממשלה ידעו שיש שלוש אוכלוסיות. 
<דב חנין:>
הם לא קשורים לענייני עבודה. הם מבקשי מקלט. 

<מיכל רוזין:>
אבל היא קוראת להם מהגרי עבודה כל הזמן.  

<היו"ר מירי רגב:>
בבקשה.

<דגנית חגי סעדון:>
אנחנו לא סבורים שמסתננים שנמצאים במרכז, צריכים לפטור אותם. גם עובדים חוקיים שהם היו מסתננים ועובדים בחוץ עם היתר, לא מקבלים כזה פטור. אין שום סיבה שהם יקבלו פטור - -
<תומר רוזנר:>
מתי גביתם לאחרונה מעובד כזה מס?

<דגנית חגי סעדון:>
- - ולא ידוע לנו, אנחנו לא נותנים כאלה פטורים לאוכלוסיות אחרות שמשתכרים מהכנסת עבודה - - -
<דוד אזולאי:>
מה דינם של אסירים שיושבים היום בשב"ס? הם עובדים, הם מקבלים את אותם סכומים, מה אתם עושים אתם?

<תומר רוזנר:>
לא, אבל הם לא מגיעים לסף המס.

<דגנית חגי סעדון:>
קודם כול, הם לא מגיעים לשכר. 

<דוד אזולאי:>
גם פה לא מגיעים.

<דגנית חגי סעדון:>
הם מקבלים את נקודות הזיכוי. אין שום סיבה, אנחנו לא רוצים ליצור תקדים. 
<תומר רוזנר:>
להם אין נקודות זיכוי. 

<דגנית חגי סעדון:>
אין שום סיבה, אף קבוצה באוכלוסייה לא מקבלת פטור ממס, שגם הם יקבלו פטור ממס.

<דוד צור:>
איזה תקדים יש פה? 

<תומר רוזנר:>
אין פה שום תקדים. 

<היו"ר מירי רגב:>
הם ממלאים טופס 106, המסתננים? 

<דוד צור:>
בדרום תל-אביב אתם גובים שקל?

<דגנית חגי סעדון:>
מה זאת אומרת ממלאים טופס 106?

<קריאות:>
- - -

<משה זלמן פייגלין:>
שאלה מצוינת, דוד. את האנרגיות האלה ישקיעו בדרום תל-אביב סביב כל הדוכנים - - -

<דב חנין:>
גברתי היושבת-ראש, יש פה איזושהי אי הבנה.

<רינה פרנקל:>
אבל הם לא חוקיים. 

<דגנית חגי סעדון:>
מי שעובד שם, המעסיק מנכה במקור, אלה שעובדים כחוק. הם עובדים זרים ולא מקבלים פטור, למה שאלה יקבלו פטור?

<דוד צור:>
גברתי היושבת-ראש.
<היו"ר מירי רגב:>
שיהיה פה שקט. דוד, בבקשה. חמש דקות אני דנה על זה וסוגרת את העניין.

<דוד צור:>
האם יש לך נתון על כמות הגבייה בחמש השנים האחרונות מהכלכלה השחורה שמתנהלת למשל בדרום תל-אביב על אותם מיליונים - אני אומר, מיליונים - כי ראינו איך זה מתנהל שם. האם בסופו של דבר מזה רשות המסים תיוושע? איזה תקדים אמור להיווצר מחוק שהוא ממילא נוצר כדי לפתור סוגיה מאוד מסוימת?

<משה זלמן פייגלין:>
וזמנית. 

<דוד צור:>
אז אני שואל האם אתם אוכפים את חוקי המסים על הכלכלה השחורה המתנהלת בדרום תל-אביב - לגבי השכרת דירות, ניהול בתי ברים וכן הלאה. אני רוצה לשמוע ממנה תשובה. 
<היו"ר מירי רגב:>
רגע, היא תענה על הכול ביחד. מה קרה היום? לא דיברנו מספיק על החוק הזה? דב, קצר, תשובה ואני מסכמת. 

<דב חנין:>
גברתי היושבת-ראש, יש כאן אי בהירות בעמדת הממשלה. בא לכאן שר הפנים והסביר פעם אחר פעם שמבחינתו – אגב, יש לי ויכוח אתו, אבל זו הייתה עמדת הממשלה – שמבחינתו, אחת מהמטרות של החוק הזה היא למנוע מאותם אנשים לעבוד בישראל.

<היו"ר מירי רגב:>
נכון. 

<דב חנין:>
באה פה רשות המסים ואומרת – האנשים האלה הולכים לעבוד בישראל, ואנחנו צריכים למסות אותם. 

הממשלה צריכה לדבר בקול אחד. אם יש עניין שהם עובדים בישראל, בואו נתייחס לזה ונסדיר את זה באופן מלא. אם הממשלה מעוניינת שהם לא יעבדו בישראל, שלא תגיד, הם לא עובדים בישראל חוץ מענייני מסים. לענייני מסים הם עובדים. 
<היו"ר מירי רגב:>
דב, יש לך 100 שעות דיבור מיום שני. בבקשה. 

<דב חנין:>
110, גברתי, אל תורידי לנו 10%.

<מיכל רוזין:>
יש לנו עוד הסתייגויות חדשות פה.

<דגנית חגי סעדון:>
לשאלה הראשונה לגבי נושא אכיפה נגד עובדים זרים שעובדים, אנחנו כרגע מגבשים תוכנית יחד עם כל גורמי האכיפה במדינת ישראל לגבי איך אנחנו מתנהלים מול אותם עובדים זרים. רוב העובדים שם לא מגיעים בכלל לסף המס. 
יש כל מיני שאלות של חיובים – האם לפתוח תיק או לא לפתוח – יש כל מיני שאלות שעולות ומתבהרות בשלב הזה במסגרת פנים-ממשלתית, כשכרגע אנחנו יושבים על המדוכה ומנסים לפתור את זה בעקבות כל המצב שנוצר. זה לשאלתך.

לשאלה השנייה, אם תוכל להבהיר אותה, אני אשמח לענות לך.

<היו"ר מירי רגב:>
סליחה. תודה לך. 

<דב חנין:>
אני לא מבין את התשובה. אני באמת לא  מבין את התשובה.

<עובד חוגי:>
- - - עורכי דין, רואי חשבון - - -

<היו"ר מירי רגב:>
עובד, על הכול יש לך מה להגיד. יואל. 

<יואל הדר:>
כפי שאני מבין את החלטת הממשלה, אנחנו לא רואים את זה בתור עבודה בישראל כי אסור להם לעבוד בישראל. מדובר על איזה סוג של העסקה, אחרת נצטרך לשלם להם דמי הבראה, פיצויי פיטורין וכל שאר התנאים הסוציאליים.
<היו"ר מירי רגב:>
עמדת הוועדה שאני עומדת בראשה התקבלה, והיועץ המשפטי אישר אותה. יהיה פטור מתגמול. אתם תוסיפו עוד קצת מע"מ על דברים אחרים, תכניסו כסף לקופת המסים. 
<דגנית חגי סעדון:>
אבל אין שום סיבה - - -

<היו"ר מירי רגב:>
אין שום סיבה, טוב שנזכרתם להגיע לדיון האחרון.

<דב חנין:>
תסתייגו. אתם יכולים להסתייג.

<היו"ר מירי רגב:>
תהיו מקצועיים, תגיעו מראש, תביעו את עמדתכם לא ביום ההצבעות. כרגע לא שכנעתם אותי ולכן יש פטור על הגמול. 

<תומר רוזנר:>
לא פטור. זה לא ייחשב הכנסה. 

<היו"ר מירי רגב:>
הגמול לא ייחשב כהכנסה. 

<יואל הדר:>
לא ייחשב כתעסוקה. לא ייחשב כתעסוקה לכל הדברים האחרים.

<היו"ר מירי רגב:>
כל העמדה שלהם לא התקבלה. 

<יואל הדר:>
אבל שיהיה כתוב במפורש.

<מיכל רוזין:>
זאת אומרת, מה שכתוב פה, זה מה  שנשאר.

<היו"ר מירי רגב:>
נכון. 

<יואל הדר:>
שיהיה ברור שהוא לא יצטרך לשלם את כל - - -
<היו"ר מירי רגב:>
למה אתה שואל שאלות בומרנג כל הזמן?

<גלעד קרן:>
כתבת שלא יהיו יחסי עובד-מעביד.
<היו"ר מירי רגב:>
תאמין לי, אם לי זה ברור, זה ברור. ממשיכים להקריא.

<גלעד קרן:>
עמוד 15, סעיף קטן (ב).

<מיכל רוזין:>
אבל יש תיקונים בדרך.

<גלעד קרן:>
זה תיקוני נוסח. אנחנו מבהירים פה שאמצעי המשמעת המפורטים בסעיף הם אמצעי המשמעת היחידים שניתן לנקוט נגד שוהה, ואנחנו מוסיפים בסוף הסעיף אמצעי משמעת נוסף, שהוא שלילת דמי הכיס או ההטבה,  כולם או חלקם – זה רק הבהרה.

<היו"ר מירי רגב:>
זה כבר סוכם אז. אוקיי. הלאה.

<גלעד קרן:>
בסעיף קטן (ג), לעניין קביעת גובה הפיצויים. 

<מיכל רוזין:>
אבל איזה הטבות? אמרנו שנדבר על איזה הטבות. למשל, האם אפשר למנוע מהם, אוכל זה גם הטבה. איזה הטבה?

<היו"ר מירי רגב:>
לא. נו, באמת. 

<מיכל רוזין:>
או לראות רופא.

<היו"ר מירי רגב:>
אוכל רק ממך וממני ימנעו, כדי שנרזה. באמת, נו.
<דב חנין:>
הטבות כמשמעותן בסעיף - - -
<קריאות:>
- - -

<מיכל רוזין:>
לראות רופא זה הטבה.

<היו"ר מירי רגב:>
לראות רופא זה לא הטבה. אוכל זה לא הטבה. 
<מיכל רוזין:>
אז מהי הטבה?

<היו"ר מירי רגב:>
הטבה זה דמי כיס. הטבה זה ביקור שלך אצלו. 

<תומר רוזנר:>
לא. ביקור לא. 

<מיכל רוזין:>
גם זה אמרו שלא. 

<גלעד קרן:>
רק הדמי כיס.

<היו"ר מירי רגב:>
רק דמי כיס זה הטבה.
<מיכל רוזין:>
אז מה זה "או הטבה"? למה כתוב "שלילת דמי הכיס או ההטבה"?

<תומר רוזנר:>
אני אסביר. יש כאן הפניה לסעיף 32יא, שעניינו דמי כיס או הטבה אחרת שתבוא במקומה. הכוונה של הממשלה, כפי שהיא הוצהרה, היא שהדמי כיס יינתנו או בכסף מזומן או בשוברים שיוכלו להיות ממומשים כנגד טובין ושירותים אחרים.
אותן הטבות יוכלו להיות נשללות כאמצעי משמעת. זאת אומרת, לא מדובר על הטבות אחרות שניתנות לפי החוק. 

<דוד אזולאי:>
למה אי-אפשר לקבל את רשימת ההטבות?

<היו"ר מירי רגב:>
לא, לא, אנחנו עכשיו לא דנים.

<מיכל רוזין:>
אני מסתכלת על 32 יא, ורשום פה גם "דמי הכיס או ההטבה". לא רשום פה מה זה ההטבה.

<תומר רוזנר:>
ההטבה היא במקום דמי כיס.

<היו"ר מירי רגב:>
הלאה.

<גלעד קרן:>
סעיף קטן (ג), לעניין קביעת גובה הפיצויים שניתן יהיה לחייב בהם את המסתנן.

<דב חנין:>
אני רק  מציע. אם מה שהיועץ המשפטי אמר מדויק, וכמנהגו הוא מדייק, אני חושב שהניסוח היותר נכון – שלילת דמי הכיס או ההטבה כמשמעותם בסעיף 32א.

<היו"ר מירי רגב:>
כתוב: כולם או חלקם, שניתנו לפי סעיף 32יא. זה כתוב לך, דב.

<מיכל רוזין:>
גם 32יא זה לא ברור.

<דב חנין:>
שני הסעיפים הם לא ברורים. 

<מיכל רוזין:>
הם לא ברורים. כדאי אולי לדייק, כי אחרת סוהר יחליט שהטבה זה יכול להיות משהו אחר.
<תומר רוזנר:>
לא, לא. יש הפניה ברורה. אם אתם רוצים שהממשלה גם תבהיר זאת לפרוטוקול, אפשר לבקש את זה.

<דב חנין:>
אז כדאי שהממשלה תבהיר את זה לפרוטוקול לפחות. 

<היו"ר מירי רגב:>
אביטל. 

<דב חנין:>
אביטל, אנא תצהירי לפרוטוקול. 

<היו"ר מירי רגב:>
תבהירי את זה לפרוטוקול, שהכוונה בהטבה זה דמי כיס או שוברים.
<דב חנין:>
אנחנו בסעיף 32יט רבתי. 

<אביטל שטרנברג:>
שווה-כסף, בעין. 

<דב חנין:>
לא. גברתי, ההבהרה שאנחנו מבקשים שתבהירי לפרוטוקול, שאותה שלילה שמדברים בה בסעיף 32יט רבתי, (ב) קטן, היא של הטבה אך ורק כמשמעה לפי סעיף 32יא רבתי. 
<מיכל רוזין:>
וגם שההטבה היא תשלום בעין ולא תשלום - - -

<אביטל שטרנברג:>
זה ברור. ובכל מקרה אני רוצה להבהיר לפרוטוקול שהדברים שציינה קודם חברת כנסת רוזין, כגון טיפול רפואי, אוכל וכולי - -

<מיכל רוזין:>
ביקורים.

<אביטל שטרנברג:>
- - בוודאי שלא מדובר בהטבה. אלו צרכים בסיסיים.

<קריאה:>
גם חופש זה צרכים בסיסיים.

<היו"ר מירי רגב:>
מאה אחוז.  חברים, בואו נמשיך הלאה.

<גלעד קרן:>
סעיף קטן (ג), שוב אני חוזר, אנחנו מציעים שקביעת גובה הפיצויים תהיה באישור ועדת הפנים והגנת הסביבה. 
<היו"ר מירי רגב:>
של הכנסת. הלאה.

<גלעד קרן:>
עמוד 16, סעיף קטן (ד), אנחנו רק מבהירים פה לגבי סמכויות בית-הדין לביקורת משמורת, שיחולו הוראות סעיפים 30ה ו-30ו לעניין זה, בשינויים המחויבים.

בעמוד 20, אנחנו מציעים להוסיף סעיפים קטנים (ו) ו-(ז) לעניין סמכויות הממונה להעביר מסתנן חזרה למשמורת סגורה. סעיף קטן (ו): "לא יינתן צו לפי סעיף זה נגד שוהה לאחר שחלפה שנה מיום שתם ביצוע המעשה שבשלו ניתן היה להוציא צו כאמור."
סעיף קטן (ז): "ממונה ביקורת הגבולות לא יורה על העברה למשמורת לתקופה העולה על התקופה הארוכה ביותר מבין התקופות המנויות בסעיף זה לגבי כל הפרה של הוראות פסקאות (1) עד (7) של סעיף קטן (א), בשל מעשה אחד המהווה הפרה של יותר מאחת ההוראות האמורות."

<מיכל רוזין:>
תסביר את זה בבקשה.
<תומר רוזנר:>
למשל, אדם שברח ובדרך עשה חבלה בגוף, לכאורה אפשר להטיל עליו עונש גם על זה וגם על זה. הכוונה להבהיר שלא יטילו עליו עונשים מצטברים אלא את העונש המרבי שאפשר מביניהם.

<היו"ר מירי רגב:>
הלאה.

<גלעד קרן:>
בסעיף קטן (ח), כמו שדיברנו קודם, קיצור המועדים להגעה לבית-הדין לביקורת משמורת, מעשרה ימים לשבעה ימים.

בסעיף 32כא, ממונה על בירור פניות השוהים במרכז, מוצע שניתן יהיה למנות את הממונה בין מקרב עובדי משרד הפנים ובין מקרב הציבור.
<היו"ר מירי רגב:>
זה מה שביקשנו, שיהיה כאן משרד שבעצם יכול לבקר את פעילות הנציב של השב"ס. ביקשנו שיהיה גורם לא מהשב"ס שיבקר אלא מטעם משרד הפנים, אני חושבת שהיה חשוב להכניס את זה ואני שמחה שזה התקבל והכניסו את זה. 

<גלעד קרן:>
בסעיף קטן (ב) אנחנו מוסיפים ששר הפנים יקבע הוראות גם לעניין דרכי הטיפול בפניות. בסעיף קטן (ג): "הממונה ידווח לשר הפנים אחת לשישה חודשים על פעולותיו בעניין טיפול בפניות כאמור בסעיף קטן (א); שר הפנים ימסור דיווח כאמור לוועדת הפנים והגנת הסביבה של הכנסת, סמוך לאחר קבלתו."

<דוד אזולאי:>
מה זה סמוך? כמה זמן? שנה?
<גלעד קרן:>
סמוך זה זמן סביר.

<דוד אזולאי:>
מה זה סמוך? זה יכול להיות יום, יכול להיות שבוע ויכול להיות חודש. מה זה סמוך? אני מבקש להגדיר את זה. 

<גלעד קרן:>
אנחנו לא רוצים להגביל ממש בימים את שר הפנים.

<דוד אזולאי:>
אל תגביל אותו בימים. תקבע – תוך 30 יום. זמן סביר. תוך 30 יום שידווח לוועדה.

<תומר רוזנר:>
מה עמדת הממשלה?

<ערן דוידי:>
זמן סביר. זה ככה - - -

<דוד אזולאי:>
מה זה זמן סביר? אני מכיר זמן סביר של שנה, ואנחנו מכירים זמן סביר של שבוע.

<ערן דוידי:>
זמן סביר, זה לא חידוש.

<היו"ר מירי רגב:>
נראה איך אנחנו - - -

<גלעד קרן:>
32כב, אנחנו מוסיפים פה - - -
<מיכל רוזין:>
בירור פניות, זה גם יהיה על החלטת פקיד משרד הפנים, נכון?

<היו"ר מירי רגב:>
כן. הלאה. השר לביטחון פנים.

<גלעד קרן:>
אנחנו מציעים להוסיף שקביעת ההוראות לעניין שהות משפחות, נשים וילדים במרכז תהיה באישור ועדת הפנים, ואנחנו מבהירים בנוסח שגם נשים נכנסות פה, לא רק משפחות וילדים. 

<היו"ר מירי רגב:>
זה שינוי, באישור ועדת הפנים לעניין הזה. אנחנו בסך הכול לא הבאנו הרבה תקנות לאישור ועדת הפנים משום שבאמת רצינו שהמתקן יוכל להתנהל, והגורמים הביצועיים יעשו את עבודתם ולא יצטרכו להגיע לכנסת. אבל עם זאת, בגלל שהנושא הזה רגיש – ילדים ונשים, כן הפרדה, לא הפרדה, כן מפרידים משפחות, לא מפרידים משפחות – כאן זה יגיע לאישור ועדת הפנים, וזה אחד הדברים שהיה לנו חשוב, זה אכן נכנס לחוק.

<גלעד קרן:>
תיקון אחרון, בעמוד 22, בסעיף 13, לעניין תיקון חוק איסור הלבנת הון, יש קצת שינוי מהנוסח שמופיע בפניכם: "בחוק איסור הלבנת הון (הוראת שעה), התשע"ג–2013, בסעיף 1, ברישה, במקום "עד תום שנה מהמועד האמור" יבוא "עד תום שנה וחצי מיום תחילתו של חוק למניעת הסתננות (עבירות ושיפוט) (תיקון מס' 4 והוראת שעה), התשע"ד–2013."

<היו"ר מירי רגב:>
פה הגענו לגישור ולהתאמה עם הממשלה. רצו שלוש שנים, אנחנו רצינו שנה, אז הגענו למצב אמצע. יופי, תודה לאל, גמרנו עם זה. 

אנחנו מתחילים בהצבעות. כמובן, קואליציה מפילה את כל ההסתייגויות, ולאחר מכן אנחנו מצביעים על החוק כולו.

<דב חנין:>
אני מבקש, גברתי, אם אפשר להביא לנו העתק של החוק המקורי, שיהיה בפנינו בזמן ההקראות.

<היו"ר מירי רגב:>
לא. אנחנו ועדת הפנים והגנת הסביבה. אנחנו משתדלים, ברגע שמחלקים לכם את ה"כחולים", לא להדפיס את זה עוד פעם. 

<דב חנין:>
לא, זה לא ה"כחולים". 

<היו"ר מירי רגב:>
חבר'ה, תביאו את החוקים אתכם. 

<דב חנין:>
לא, זה החוק המקורי.

<היו"ר מירי רגב:>
אי-אפשר, זה המון דפים, זה ממש חבל. 

<דב חנין:>
אבל אף פעם לא קיבלנו את החוק המקורי. 

<היו"ר מירי רגב:>
קיבלנו אותו. 

<דוד אזולאי:>
גברתי היושבת-ראש, אני מבקש לשאול מתי אפשר להגיש הסתייגויות.

<היו"ר מירי רגב:>
כבר הגישו את כל ההסתייגויות.

<דוד אזולאי:>
לא, על התיקונים שהיו פה היום.

<היו"ר מירי רגב:>
מתי מגישים הסתייגויות?

<תומר רוזנר:>
עכשיו. 

<היו"ר מירי רגב:>
עכשיו. מי שרוצה להגיש הסתייגויות, נא להגיש אותן עכשיו. אנחנו עוברים להצבעה. 

<מיכל רוזין:>
אבל אנחנו רוצים להגיש אותן. 

<תומר רוזנר:>
בואו נצביע על מה שיש, ואחר כך בזמן ההצבעות תוכלו להכין את ההסתייגויות. 

<היו"ר מירי רגב:>
טוב. בבקשה. כולם כאן? אנחנו גמרנו לדון בעניין המסים.

<דגנית חגי סעדון:>
אני רוצה להגיש הסתייגות בשם רשות המסים ומשרד האוצר.

<תומר רוזנר:>
שהשר יגיש.

<היו"ר מירי רגב:>
שהשר יגיש הסתייגות.

<דגנית חגי סעדון:>
שיירשם בבקשה.
<היו"ר מירי רגב:>
בסדר, שהשר יגיש הסתייגויות. 

<תומר רוזנר:>
אנחנו מניחים את זה בעוד שעתיים, שייקחו את זה בחשבון.

<היו"ר מירי רגב:>
בסדר. שהשר יגיש הסתייגויות. 

אנחנו מתחילים עם ההסתייגויות. בבקשה, גלעד.

<גלעד קרן:>
השאלה אם הם רוצים להצביע ביחד.

<דב חנין:>
אחת-אחת. 

<היו"ר מירי רגב:>
נו, באמת. דב, יש לך במליאה 100 שעות. יש לנו ב-11:00 מליאה. בוא נצביע. דיברת על כל ההסתייגויות במהלך הדיונים. באמת, אתה חבר ועדה, אנחנו הולכים לקראתך בכל מה שצריך. עכשיו להתחיל להצביע אחת-אחת? כל ההסתייגויות ביחד. אם יש לך שתיים-שלוש הסתייגויות שהן מאוד מאוד חשובות לך, אז נצביע על זה, אבל למה אחת-אחת עכשיו? אני חושבת שזה לא ראוי. במערכת שיתוף הפעולה בינינו זה לא נכון, אבל בבקשה.

<גלעד קרן:>
מכיוון שאנחנו מספרנו את כל ההסתייגויות שהוגשו עד היום, אני מציע שנציין מספר הסתייגות, והצבעה.

<היו"ר מירי רגב:>
בבקשה. 

<גלעד קרן:>
זה מופיע בפני חברי הכנסת, ההסתייגות עצמה.

<היו"ר מירי רגב:>
איפה ההסתייגויות?

<תומר רוזנר:>
בעמוד 23 ואילך. 

<היו"ר מירי רגב:>
הסתייגות 1. מי בעד, מי נגד? מי נמנע?
הצבעה

בעד ההסתייגות – 3
נגד – 5
נמנעים – 2
הסתייגות מספר 1 של קבוצת סיעת חד"ש, קבוצת סיעת מרצ וקבוצת סיעת העבודה ללפני סעיף 1 לא נתקבלה.

<היו"ר מירי רגב:>
3 בעד, נא לרשום את השמות שלהם – חברי הכנסת דב חנין, משה מזרחי, מיכל רוזין. נגד – 5, שניים נמנעים. ההסתייגות לא התקבלה. 
עמוד 23, הסתייגות 2, קבוצת חד"ש, קבוצת מרצ וקבוצת העבודה. מי בעד ההסתייגויות של חד"ש? מי נגד?

הצבעה

בעד ההסתייגות – 3
נגד – 5
נמנעים – 1

הסתייגות מספר 2 של קבוצת סיעת חד"ש, קבוצת סיעת מרצ וקבוצת סיעת העבודה לאחרי סעיף 1 לא נתקבלה.

<היו"ר מירי רגב:>
3 בעד, נגד – 5. יפעת, אני מבינה שאת לא מצביעה היום.

<יפעת קריב:>
אני רואה שבינתיים אתם - - -

<היו"ר מירי רגב:>
אז תצאי החוצה. אם את לא מצביעה, תצאי החוצה.

<מיכל רוזין:>
למה? זכותה להיות פה. 

<יפעת קריב:>
סליחה. אני צריכה לצאת החוצה כי אני לא מצביעה?

<היו"ר מירי רגב:>
1 נמנע. עמוד 24, הסתייגות 3, קבוצת חד"ש, קבוצת מרצ וקבוצת העבודה מציעות. מי בעד? מי נגד?

הצבעה

בעד ההסתייגות – 3
נגד – 6 

נמנעים – 2
הסתייגות מספר 3 של קבוצת סיעת חד"ש, קבוצת סיעת מרצ וקבוצת סיעת העבודה לאחרי סעיף 1 לא נתקבלה.

<היו"ר מירי רגב:>
בעד – 3, נגד – 6, נמנעים – 2. הסתייגויות של קבוצת חד"ש, מרצ, קבוצת העבודה. הסתייגות 4. סעיף 1א. מי בעד ההסתייגות? 
הצבעה

בעד ההסתייגות – 3
נגד – 6 

נמנעים – 2
הסתייגות מספר 4 של קבוצת סיעת חד"ש, קבוצת סיעת מרצ וקבוצת סיעת העבודה לאחרי סעיף 1 לא נתקבלה.

<היו"ר מירי רגב:>
בעד – 3, נגד – 6, נמנעים – 2. ההסתייגות לא התקבלה. קבוצת חד"ש, קבוצת מרצ, קבוצת העבודה מציעות – הסתייגות מספר 5, סעיף 1א.

הצבעה

בעד ההסתייגות – 3
נגד – 6 

נמנעים – 2
הסתייגות מספר 5 של קבוצת סיעת חד"ש, קבוצת סיעת מרצ וקבוצת סיעת העבודה לאחרי סעיף 1 לא נתקבלה.

<היו"ר מירי רגב:>
בעד – 3, נגד – 6, נמנעים – 2. ההסתייגות נפלה. 
<גלעד קרן:>
הסתייגות  6 היא של חברת הכנסת איילת שקד.

<תומר רוזנר:>
עמוד 25, הסתייגות מספר 6, של חברת הכנסת איילת שקד.

<היו"ר מירי רגב:>
חברת הכנסת איילת שקד מציעה – מאסר של שלוש שנים. 

<זבולון קלפה:>
על מי שמוסר מידע מוטעה.

<היו"ר מירי רגב:>
על מי שמוסר מידע מוטעה. אנחנו מדברים על שנה. מי בעד ההסתייגות של חברת הכנסת איילת שקד?

<דוד אזולאי:>
אני מבקש להצטרף להסתייגות של חברת הכנסת איילת שקד.

<יעקב אשר:>
גם אני. 

<היו"ר מירי רגב:>
אוקיי. חבר הכנסת דוד אזולאי וחבר הכנסת יעקב אשר - - -

<דוד אזולאי:>
כל סיעת ש"ס מצטרפת. 

<היו"ר מירי רגב:>
ש"ס ויהדות התורה מצטרפות להסתייגות של חברת הכנסת איילת שקד. מי בעד ההסתייגות?
הצבעה

בעד ההסתייגות – 4
נגד – 6 

נמנעים – 1
הסתייגות מספר 6 של חברת הכנסת איילת שקד, קבוצת סיעת ש"ס וקבוצת סיעת יהדות התורה לאחרי סעיף 3 לא נתקבלה.

<היו"ר מירי רגב:>
בעד – 4, נגד -  6, נמנעים – 1, חבר הכנסת עמאר נמנע. ההסתייגות נפלה. 
<גלעד קרן:>
הסתייגות 7, של חברי הכנסת איילת שקד וזבולון קלפה.

<היו"ר מירי רגב:>
זבולון קלפה ואיילת שקד, הסתייגות 7. עמוד 25. מי בעד ההסתייגות של איילת שקד וזבולון קלפה?
<דוד אזולאי:>
אני מבקש גם כאן להצטרף. 

<יעקב אשר:>
גם. 

<היו"ר מירי רגב:>
ש"ס ויהדות התורה מצטרפים להסתייגות. 

<קריאה:>
אפשר לחזור מה הייתה ההסתייגות?

<היו"ר מירי רגב:>
סעיף 29א, מה אומר הסעיף?

<גלעד קרן:>
מציעים להוסיף ששר הפנים יקים במשרד הפנים מרשם שיכלול פרטים  מזהים הנוגעים למסתנן, ובכלל זה: שמו, תאריך לידתו, מדינת מוצאו, מקום מגוריו. 
<היו"ר מירי רגב:>
אתם מצטרפים?

<דוד אזולאי:>
כן. 

<היו"ר מירי רגב:>
ש"ס ויהדות התורה. מי בעד ההסתייגות? מי נגד ההסתייגות?

הצבעה

בעד ההסתייגות – 5
נגד – 6 

נמנעים – אין
הסתייגות מספר 7 של חברי הכנסת איילת שקד וזבולון קלפה, קבוצת סיעת ש"ס וקבוצת סיעת יהדות התורה לאחרי סעיף 3 לא נתקבלה.

<היו"ר מירי רגב:>
בעד – 5, נגד – 6. ההסתייגות נפלה. הסתייגות 8 של חבר הכנסת זבולון קלפה, תיקון סעיף 30: "בכל מקום, אחרי "שר הביטחון" יבוא "או שר הפנים", אחרי "ששר הביטחון" יבוא "או ששר הפנים". 
<תומר רוזנר:>
מה שהוא מציע זה שגם שר הפנים יוכל להוציא צווי גירוש. כרגע זה רק שר הביטחון.
<היו"ר מירי רגב:>
רק שר הביטחון יכול להוציא צו גירוש.

<דוד אזולאי:>
אני מבקש גם כאן להצטרף להסתייגותו של חבר הכנסת זבולון קלפה. 

<היו"ר מירי רגב:>
אוקיי. ש"ס ויהדות התורה מצטרפים.

<דוד צור:>
מה אמר שר הפנים על זה? 

<היו"ר מירי רגב:>
שר הפנים לא רוצה את זה, הוא אומר שהוא לא צריך את זה, אבל הוא אומר שזה באמת באחריות – גם מבחינה חוקית – החוק מאפשר את זה לשר הביטחון. אני לא רוצה עכשיו להכניס לנושאים ביטחוניים גם את שר הפנים, זה לא מעניינו. אני חושבת שזה לא נכון להכניס את זה. מי בעד ההסתייגות?

<יעקב אשר:>
תורידי את יהדות התורה בעניין הזה. 

<היו"ר מירי רגב:>
מי נגד ההסתייגות?

הצבעה

בעד ההסתייגות – 2
נגד – 7 

נמנעים – 1
הסתייגות מספר 8 של חבר הכנסת זבולון קלפה וקבוצת סיעת ש"ס לאחרי סעיף 4 לא נתקבלה.

<היו"ר מירי רגב:>
בעד – 2, נגד – 7, אחד נמנע. ההסתייגות נפלה. קבוצת חד"ש, קבוצת מרצ וקבוצת העבודה, לסעיף 5, הסתייגות מספר 9. מי בעד ההסתייגות? מי נגד ההסתייגות? מי נמנע?
הצבעה

בעד ההסתייגות – 3
נגד – 7 

נמנעים – 2
הסתייגות מספר 9 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 7, נמנעים – 2.
<זבולון קלפה:>
אני רוצה להוסיף הערה לגבי הסעיף של השנים-עשר חודשים. במקום שנה, להוסיף 18 חודשים. מדובר על סעיף 5.
<היו"ר מירי רגב:>
סעיף 5, כבר הצבענו עליו. 

<זבולון קלפה:>
עכשיו הצבענו עליו, הרגע. היה לנו שם שנה. במקום שנה, אני אומר: 18 חודשים. 

<היו"ר מירי רגב:>
גמרנו עם זה, אנחנו בסעיף 10. 

<תומר רוזנר:>
הוא מציע הסתייגות חדשה עכשיו.

<היו"ר מירי רגב:>
זו הסתייגות חדשה, זבולון. לסעיף 5, קבוצת חד"ש, קבוצת מרצ וקבוצת העבודה מציעות את סעיף 10. מי בעד? מי נגד?

הצבעה

בעד ההסתייגות – 3
נגד – 6 
נמנעים – 2 

הסתייגות מספר 10 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 6, נמנעים – 2. ההסתייגות נפלה. קבוצת חד"ש, קבוצת מרצ וקבוצת העבודה לסעיף 5, הסתייגות 11: בסעיף 30א. מי בעד? מי נגד? מי נמנע?
הצבעה

בעד ההסתייגות – 3
נגד – 6
נמנעים – 2
הסתייגות מספר 11 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 6, נמנעים – 2. קבוצת חד"ש, מרצ, קבוצת העבודה, סעיף 12. מי בעד? מי נגד? מי נמנע?

הצבעה

בעד ההסתייגות – 3
נגד – 7
נמנעים – 2
הסתייגות מספר 12 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 7, נמנעים – 2. ההסתייגות נפלה.  חד"ש, מרצ, העבודה, סעיף 13. מי בעד? מי נגד? מי נמנע?
הצבעה

בעד ההסתייגות – 3
נגד – 7
נמנעים – אין
הסתייגות מספר 13 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד  - 3, נגד – 7, אין נמנעים. חד"ש, מרצ, העבודה, סעיף 14. מי בעד? מי נגד? מי נמנע? 
הצבעה

בעד ההסתייגות – 2
נגד – 7
נמנעים – אין
הסתייגות מספר 14 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 2, נגד – 7, אין נמנעים. ההסתייגות לא התקבלה. חד"ש, מרצ, העבודה, סעיף 15. מי בעד? מי נגד? מי נמנע?
הצבעה

בעד ההסתייגות – 3
נגד – 6
נמנעים – 2
הסתייגות מספר 15 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 6, נמנעים – 2. ההסתייגות לא התקבלה. חד"ש, העבודה ומרצ, סעיף 16. מי בעד? מי נגד? מי נמנע?

הצבעה

בעד ההסתייגות – 2
נגד – 6
נמנעים – 2
הסתייגות מספר 16 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 2, נגד – 6, נמנעים – 2. ההסתייגות לא התקבלה. הסתייגות 17, של חד"ש, העבודה ומרצ. מי בעד? מי נגד? מי נמנע?

הצבעה

בעד ההסתייגות – 3
נגד – 7
נמנעים – 2
הסתייגות מספר 17 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 7, נמנעים – 2. ההסתייגות לא התקבלה. חד"ש, מרצ, העבודה, הסתייגות 18. מי בעד? מי נגד? מי נמנע?

הצבעה

בעד ההסתייגות – 3
נגד – 7
נמנעים – 2
הסתייגות מספר 18 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 7, נמנעים – 2. ההסתייגות לא התקבלה. חד"ש, מרצ, העבודה, הסתייגות 19. מי בעד? מי נגד? מי נמנע?
הצבעה

בעד ההסתייגות – 3
נגד – 7
נמנעים – 2
הסתייגות מספר 19 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 7, נמנעים – 2. ההסתייגות לא התקבלה. הסתייגות 20. מי בעד ההסתייגות? מי נגד? מי נמנע?

הצבעה

בעד ההסתייגות– 3
נגד – 6
נמנעים – 2
הסתייגות מספר 20 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
3 בעד ההסתייגות, 6 נגד, 2 נמנעים. ההסתייגות לא התקבלה. הסתייגות 21, מי בעד ההסתייגות? מי נגד? מי נמנע? 
הצבעה

בעד ההסתייגות – 3
נגד – 6
נמנעים – 2
הסתייגות מספר 21 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 6, נמנעים – 2. ההסתייגות לא התקבלה. ההסתייגות לחלופין: הסעיף – יימחק. מי בעד? מי נגד? מי נמנע?

הצבעה

בעד ההסתייגות – 3
נגד – 7
נמנעים – 2
ההסתייגות לחלופין של הסתייגות מספר 21, של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 7, נמנעים – 2. ההסתייגות לא התקבלה. הלאה, הסתייגות של חברת הכנסת איילת שקד.

<זבולון קלפה:>
אנחנו מושכים את זה.

<דב חנין:>
רגע, אני מבקש להעלות את ההסתייגות של חברת הכנסת איילת שקד, הסתייגות 22. 

<היו"ר מירי רגב:>
אבל היא משכה אותה. 

<דב חנין:>
אני מבקש - - -

<תומר רוזנר:>
כהסתייגות שלך? 

<דב חנין:>
כן. הסתייגות שלי. 

<היו"ר מירי רגב:>
במקום חברת הכנסת איילת שקד, הסתייגות של חבר הכנסת דב חנין, הסתייגות מספר 22. 

<דב חנין:>
דב חנין, קבוצת חד"ש. 

<היו"ר מירי רגב:>
אז כרגיל, דב פלוס חד"ש. 

<מיכל רוזין:>
מרצ מצטרפת. 

<היו"ר מירי רגב:>
פלוס מרצ. העבודה מצטרפת אליהם? 

<דוד אזולאי:>
גם ש"ס. 

<קריאה:>
כן. 

<היו"ר מירי רגב:>
העבודה וש"ס. מי בעד ההסתייגות? מי נגד ההסתייגות? מי נמנע?
הצבעה

בעד ההסתייגות – 4
נגד – 7
נמנעים – 1
הסתייגות מספר 22 של קבוצת סיעת חד"ש, קבוצת סיעת מרצ, קבוצת סיעת העבודה וקבוצת סיעת ש"ס לסעיף 5 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההסתייגות נפלה. סעיף 6, קבוצת חד"ש, מרצ וקבוצת העבודה, הסתייגות 23. מי בעד? מי נגד? מי נמנע?

הצבעה

בעד ההסתייגות – 3
נגד – 7
נמנעים – 2
הסתייגות מספר 23 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, 7 נגד ההסתייגות, נמנעים – 2. הסתייגות מספר 23 לא התקבלה. לחלופין. מי בעד הלחלופין? מי נגד? מי נמנע?
הצבעה
בעד ההסתייגות – 3
נגד – 6
נמנעים – 2
ההסתייגות לחלופין של הסתייגות מספר 23, של קבוצת סיעת חד"ש, קבוצת סיעת מרצ וקבוצת סיעת העבודה לסעיף 5 לא נתקבלה.

<היו"ר מירי רגב:>
בעד – 3, נגד – 6, נמנעים – 2. ההסתייגות לא התקבלה. לסעיף 8, קבוצת חד"ש, קבוצת מרצ וקבוצת העבודה. הסתייגות 24. מי בעד? מי נגד? מי נמנע?
הצבעה

בעד ההסתייגות – 3
נגד – 6
נמנעים – 2
הסתייגות מספר 24 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 3, נגד – 6, נמנעים – 2. ההסתייגות לא התקבלה. הסתייגות מספר 25. מי בעד ההסתייגות? מי נגד? מי נמנע? חבר הכנסת גנאים, אתה לא יכול להצביע.

<מסעוד גנאים:>
במקום טלב אבו עראר. 

<מיכל רוזין:>
שימו לב, הוספנו פה את שר הרווחה. סך הכול הוספנו פה את שר הרווחה.

<יפעת קריב:>
זה במקום השר לביטחון פנים. 

<מיכל רוזין:>
לא. בנוסף. 

<קריאות:>
- - -

הצבעה

בעד ההסתייגות – 4
נגד – 6
נמנעים – 2
הסתייגות מספר 25 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
4 בעד, 6 נגד, 2 נמנעים. ההסתייגות לא התקבלה. הסתייגות 26, מי בעד ההסתייגות? מי נגד? מי נמנע?

הצבעה

בעד ההסתייגות – 4
נגד – 6
נמנעים – 2
הסתייגות מספר 26 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 6, נמנעים – 2. ההסתייגות לא התקבלה. הסתייגות 27, מי בעד? מי נגד? מי נמנע?
הצבעה

בעד ההסתייגות – 4
נגד – 7
נמנעים – 1
הסתייגות מספר 27 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1 בלבד, חבר הכנסת אשר איננו כאן. הסתייגות 27 נפלה. הסתייגות 28, מי בעד ההסתייגות? מי נגד? מי נמנע?

הצבעה

בעד ההסתייגות – 3
נגד – 7
נמנעים – 1
הסתייגות מספר 28 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 3, נגד – 7, נמנעים – 1. ההסתייגות נפלה. הסתייגות 29, מי בעד ההסתייגות? מי נגד? מי נמנע?
הצבעה

בעד ההסתייגות – 4
נגד – 7
נמנעים – 1
הסתייגות מספר 29 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההסתייגות לא התקבלה. הסתייגות 30, מי בעד ההסתייגות? מי נגד? מי נמנע?

הצבעה

בעד ההסתייגות – 4
נגד – 7
נמנעים – 2
הסתייגות מספר 30 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות לא עברה. הסתייגות 31, מי בעד? מי נגד? מי נמנע?

הצבעה

בעד ההסתייגות – 4
נגד – 8
נמנעים – 1
הסתייגות מספר 31 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 8, נמנעים – 1. ההסתייגות נפלה. הסתייגות 32, מי בעד ההסתייגות? מי נגד ההסתייגות? מי נמנע?

הצבעה

בעד ההסתייגות – 4
נגד –5
נמנעים – 2
הסתייגות מספר 32 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 5, נמנעים – 2. ההסתייגות נפלה. הסתייגות 33, מי בעד? מי נגד? מי נמנע?

הצבעה

בעד ההסתייגות – 4
נגד – 6
נמנעים – 2
הסתייגות מספר 33 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 6, נמנעים – 2. ההסתייגות נפלה. הסתייגות 34, מי בעד? מי נגד? מי נמנע?
הצבעה

בעד ההסתייגות – 4
נגד – 8
נמנעים – 1
הסתייגות מספר 34 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 8, נמנעים – 1. ההסתייגות לא התקבלה. הסתייגות 35, מי בעד ההסתייגות? מי נגד? מי נמנע?

הצבעה

בעד ההסתייגות – 4
נגד – 7
נמנעים – 1
הסתייגות מספר 35 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההסתייגות לא התקבלה. הסתייגות 36, מי בעד ההסתייגות? מי נגד ההסתייגות? מי נמנע?

הצבעה

בעד ההסתייגות – 4
נגד – 6
נמנעים – 1
הסתייגות מספר 36 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 6, נמנעים – 1. ההסתייגות לא התקבלה. הסתייגות מספר 37, מי בעד ההסתייגות? מי נגד ההסתייגות? מי נמנע?

הצבעה

בעד ההסתייגות – 4
נגד – 7
נמנעים – 1
הסתייגות מספר 37 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההסתייגות לא התקבלה.
<דב חנין:>
זו הצעה, גברתי. זה עדיין לא הסתייגות. 

<תומר רוזנר:>
לאור הערתו של חבר הכנסת חנין, אני הבהרתי בתחילת הדיון שאנחנו כתבנו - - -
<היו"ר מירי רגב:>
את כל ההצעות כהסתייגות. 

<תומר רוזנר:>
כהסתייגויות, לשם הנוחות בלבד. 

<היו"ר מירי רגב:>
למען הנוחות, אחר כך תוכל להעביר את זה כהצעה. 

<דב חנין:>
לא. עכשיו זה הצעה.

<תומר רוזנר:>
עכשיו זה הצעה. אם זה לא מתקבל, זה הופך להסתייגות. 

<היו"ר מירי רגב:>
אוקיי. אז עכשיו צריך - - -

<דב חנין:>
לקרוא לזה הצעה.

<היו"ר מירי רגב:>
הצעה 37 לא התקבלה. הצעה 38, מי בעד? מי נגד? מי נמנע?
הצבעה

בעד ההסתייגות– 4
נגד – 8
נמנעים – 1
הסתייגות מספר 38 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 8, נמנעים – 1. הצעה 38 לא התקבלה.
<תומר רוזנר:>
ותהפוך להסתייגות. 

<היו"ר מירי רגב:>
ותהפוך להסתייגות. הסתייגות 39, מי בעדה? 

הצבעה

בעד ההסתייגות – 4
נגד – 7
נמנעים – 2
הסתייגות מספר 39 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. הסתייגות 39 לא התקבלה. הסתייגות מספר 40, מי בעד ההסתייגות? 
הצבעה

בעד ההסתייגות – 4
נגד – 7
נמנעים – 1
הסתייגות מספר 40 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההסתייגות לא התקבלה. הצעה 41, מי בעד ההצעה? מי נגד? מי נמנע?

הצבעה

בעד ההסתייגות – 4
נגד – 7
נמנעים – 1
הסתייגות מספר 41 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההצעה לא עברה. הסתייגות 42, מי בעד ההסתייגות? מי נגד? מי נמנע?
הצבעה

בעד ההסתייגות – 4
נגד –7
נמנעים – 1
הסתייגות מספר 42 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההצעה לא התקבלה. הצעה 43, מי בעד? מי נגד? מי נמנע?
הצבעה

בעד ההסתייגות – 4
נגד – 7
נמנעים – 1
הסתייגות מספר 43 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
4 בעד, נגד – 7, נמנעים – 1. ההצעה לא התקבלה. הצעה 44, מי בעד? מי נגד? מי נמנע.
הצבעה

בעד ההסתייגות – 4
נגד – 7
נמנעים – 1
הסתייגות מספר 44 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההצעה לא התקבלה. הצעה 45, מי בעד? מי נגד? מי נמנע?

הצבעה

בעד ההסתייגות – 4
נגד – 7
נמנעים – 1
הסתייגות מספר 45 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1 (דוד אזולאי). הצעה 45 לא התקבלה. לטובת הפרוטוקול, נא להודיע שמסעיף 45 מי שמצביע במקום נחמן שי, שהחליפה אותו יפעת קריב - - -
<קריאות:>
לא לא. 

<היו"ר מירי רגב:>
סליחה. מי שהחליף - - -

<תומר רוזנר:>
את יפעת קריב מחליף רונן הופמן.

<היו"ר מירי רגב:>
את יפעת קריב מחליף רונן. סליחה, חוזרת בי לטובת הפרוטוקול, נא לרשום זאת. 

<דוד אזולאי:>
למה? למה עשו לך את זה? 

<יפעת קריב:>
נכון. מאוד לא יפה. 
<תומר רוזנר:>
אם היא בחדר, הוא לא יכול להחליף אותה.

<היו"ר מירי רגב:>
היא יצאה מהחדר.

<יפעת קריב:>
אני מחליפה את רונן בדיון שרונן יצא - - - 

<היו"ר מירי רגב:>
יפה מאוד, כל הכבוד. עשיתם החלפות.

<יפעת קריב:>
עשינו החלפות דיונים – לצורך הפרוטוקול. 
<היו"ר מירי רגב:>
אנחנו הגענו ל-46, היועץ המשפטי?

<תומר רוזנר:>
כן.

<היו"ר מירי רגב:>
סעיף 46, מי בעד הסעיף? מי נגד? מי נמנע?

הצבעה

בעד ההסתייגות – 4
נגד – 7
נמנעים – 1
הסתייגות מספר 46 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההצעה לא התקבלה. הצעה 47, מי בעד? מי נגד? מי נמנע?
הצבעה

בעד ההסתייגות – 4
נגד – 7
נמנעים – 1
הסתייגות מספר 47 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההצעה לא התקבלה. הצעה 48, מי בעד? מי נגד? מי נמנע?
הצבעה

בעד ההסתייגות – 4
נגד – 7
נמנעים – 1
הסתייגות מספר 48 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. הצעה 48 לא התקבלה. נצביע על החלופין. מי בעד לחלופין א'? 

<דב חנין:>
גברתי, אני רוצה להעיר פה לפני שאנחנו מצביעים, אני רוצה שהדברים יובהרו. מה שכתוב פה "לחלופין ב'", זו ההצעה הראשית שלנו, וזו בעצם סדרה של הצעות. ההצעה שכרגע רשומה כ"לחלופין ב'", שהיא ההצעה הראשית שלנו, תהיה לחלופין א', ורק הלחילופי חלופין תהיה ההצעה שמופיעה כאן כהצעה הראשית.

<היו"ר מירי רגב:>
מה עם "לחלופין א'"? 
<קריאה:>
נצביע פעם אחת על כל החלופין? 

<היו"ר מירי רגב:>
על כל החלופין. 

<דב חנין:>
על החלופין כן, אבל ההצעה הראשית היא מה שכתוב פה כ"חלופין ב'". אני מבקש שהדברים גם יירשמו. 

<תומר רוזנר:>
נצביע על "לחלופין ב'", כמו שהוא מבקש. 

<היו"ר מירי רגב:>
אוקיי. מצביעים על לחלופין ב'. מי בעד חלופין ב'?

<דב חנין:>
לא לא לא. חלופין ב' זה לא הצעה אחת, גברתי. זה שורה של הצעות. 

<היו"ר מירי רגב:>
מה זה שורה של הצעות? 

<משה מזרחי:>
זה הצבעה על סעיפי המשנה.

<דב חנין:>
סעיפי המשנה, כל אחד מהם הוא הצעה בפני עצמה. 
<תומר רוזנר:>
אם אתה רוצה לחלק את ההסתייגות, אתה צריך להגיד מה אתה רוצה. 

<דב חנין:>
אני אסביר בצורה לגמרי מפורטת. הסוגיה שאנחנו עוסקים בה היא סעיף 32 לחוק, סעיף 32כ רבתי לחוק, וההצעה עוסקת בלוחות זמנים של תקופות החזקה במשמורת, בין היתר, בסעיף קטן (ב). הרעיון המרכזי שלנו הוא לשנות את לוחות הזמנים של תקופות ההחזקה במשמורת. רק לחלופין אנחנו אומרים שבכלל תתבטל כל הפרוצדורה הזאת.

<היו"ר מירי רגב:>
אז מה אתה רוצה? על מה אתה רוצה שנצביע? 

<דב חנין:>
אני מוכן להקריא הסתייגות-הסתייגות. ההסתייגות הראשונה היא שבסעיף 32כ רבתי, בסעיף קטן (ב) המוצע, בפסקה (1), במקום "30 ימים" יבוא "יומיים". 

<היו"ר מירי רגב:>
אל תקריא את ההסתייגות. תגיד מה מספר ההסתייגות. 

<תומר רוזנר:>
לא. הוא מחלק את ההסתייגות לכמה חלקים. 

<דב חנין:>
היא לא רשומה נכון.

<מיכל רוזין:>
זו הצעה שיש בה המון הסתייגויות. 

<תומר רוזנר:>
הוא רוצה לחלק את זה להסתייגויות נפרדות.

<דב חנין:>
זו הסתייגות נפרדת. כל אחת מהן היא נפרדת. 

<זבולון קלפה:>
אתם עשיתם חיים קלים ועשיתם מזה בלוק אחד.

<היו"ר מירי רגב:>
אוקיי. אתה קורא רק את הסעיפים, לא את הנוסח. אל תקרא את הנוסח. 

<דב חנין:>
את ההסתייגות.

<היו"ר מירי רגב:>
רק את הסעיפים אתה מקריא, ואנחנו מצביעים בעד או נגד על כל סעיף.

<דב חנין:>
מאה אחוז, בסדר גמור.

<היו"ר מירי רגב:>
לחלופין א', אתה רוצה הצבעה או מושך את ההצבעה?

<דב חנין:>
גברתי, אנחנו לא הגענו לזה. אנחנו נמצאים במה שכתוב פה בטעות כ"חלופין ב'" והוא בעצם סדרה של הסתייגויות, שעל כל אחת מהן אני רוצה הצבעה נפרדת.
<היו"ר מירי רגב:>
תקריא בבקשה מספר.

<דב חנין:>
בסדר. בסעיף 32כ רבתי, בסעיף קטן (ב) המוצע, בפסקה (1), במקום "30 ימים" יבוא "יומיים". 

<היו"ר מירי רגב:>
מי בעד? מי נגד? מי נמנע?
<מיכל רוזין:>
וגם בהסתייגויות במליאה, נא לספור את זה כהסתייגויות.

<דב חנין:>
ברור. 

הצבעה

בעד ההסתייגות – 4
נגד – 7 

נמנעים – 1
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.
<היו"ר מירי רגב:>
בעד – 4, נגד – 7, נמנעים – 1. ההסתייגות נפלה. 

<דב חנין:>
בפסקה (2)(א), במקום "30 ימים" יבוא "שלושה ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 1
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
ההסתייגות נפלה. 

<דב חנין:>
בפסקה (2)(ב), במקום "60 ימים" יבוא "שישה ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 1
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההסתייגות נפלה. 

<דב חנין:>
בפסקה (2)(ג), במקום "90 ימים" יבוא "תשעה ימים".
<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 1
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההסתייגות נפלה.

<דב חנין:>
בפסקה (3)(א), במקום "60 ימים" יבוא "שישה ימים". 

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 1
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההסתייגות נפלה.

<דב חנין:>
בפסקה (3)(ב), במקום "120 ימים" יבוא "12 ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 1
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההסתייגות נפלה. 

<דב חנין:>
בפסקה (3)(ג), במקום "שנה" יבוא "חודש". 

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
בפסקה (4)(א), ברישה, במקום "30 ימים" יבוא "90 ימים". 

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
בפסקה (4)(א)(1), במקום "90 ימים" יבוא "שישה ימים". 
<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההצעה נפלה.

<דב חנין:>
בפסקה (4)(א)(2), במקום "180 ימים" יבוא "עשרה ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
בפסקה (4)(א)(3), במקום "שנה" יבוא "חודש".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 3
נגד – 7 

נמנעים – אין
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 3, נגד – 7, נמנעים – אין. הלאה.

<דב חנין:>
בפסקה (4)(ב), ברישה, במקום "30 ימים" יבוא "90 ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
בפסקה (4)(ב), ברישה, במקום "90 ימים" יבוא "270 ימים", זו הסתייגות נפרדת.

<גלעד קרן:>
לא, אבל זה חייב להיות ביחד.

<דב חנין:>
למה? זה אותו סעיף קטן. 

<גלעד קרן:>
זו אותה רישה, אתה משנה את המועדים.

<דב חנין:>
אני רוצה שתהיה הצבעה נפרדת גם על מועד המקסימום - - -
<היו"ר מירי רגב:>
דב, אתה תדבר 110 שעות. קדימה.

<דוד צור:>
חוץ משניכם, אף אחד לא מבין על מה אתם מדברים. 
<דב חנין:>
זו בעיה, אני מוכן להסביר את זה. 

<היו"ר מירי רגב:>
לא לא לא לא. אנחנו מוותרים על ההסבר. 

<מיכל רוזין:>
סליחה, הוא לא יודע על מה הוא מצביע. 

<דוד צור:>
להבדיל ממך, שאת יודעת - - -

<קריאות:>
- - -

<היו"ר מירי רגב:>
מה קרה פה? מי בעד הצעת התיקון הזה?
<דב חנין:>
חבר הכנסת צור, אני אגב באמת מציע לך, זה נושא רציני - - -
<היו"ר מירי רגב:>
דב, עד היום לא התעסקנו בזה בצורה רצינית. 

<דוד צור:>
אם שמת לב, אני נמנעתי איפה שחשבתי שצריך להימנע.

<דב חנין:>
אני יודע, לכן אני אומר, ההערה שלך היא הערה רצינית. 

<דוד צור:>
אני חושב שיכולת לתת לנו להצביע על כל - - -

<קריאות:>
- - - 

<היו"ר מירי רגב:>
בגלל שדב הוא חבר ועדה, כמו שהוא נותן, הוא יקבל. 

<דוד צור:>
זכותו.

<היו"ר מירי רגב:>
מי שנותן, מי שמקבל. דב, בבקשה, יש לך אצלי כאלה יתרונות, אבל בסדר.

<דב חנין:>
תודה רבה, גברתי. 

<היו"ר מירי רגב:>
מי בעד התיקון הזה? מי נגד? מי נמנע? 

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות לא התקבלה.

<דב חנין:>
בפסקה (4)(ב)(1), במקום "180 ימים" יבוא "עשרה ימים". 

<היו"ר מירי רגב:>
מי בעד ההסתייגות? מי נגד ההסתייגות? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות לא התקבלה.

<דב חנין:>
בפסקה (4)(ב)(2), במקום "240 ימים" יבוא "20 ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות לא התקבלה.

<דב חנין:>
בפסקה (4)(ב)(3), במקום "שנה" יבוא "חודש".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות לא התקבלה.

<דב חנין:>
בפסקה (4)(ג), במקום "90 ימים" יבוא "270 ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות– 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2.

<דב חנין:>
בפסקה (4)(ג), במקום "שנה" יבוא "חודשיים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2.

<מיכל רוזין:>
זה מוסיף 15 הסתייגויות במקום אחת.

<היו"ר מירי רגב:>
בסדר גמור. גמרנו עם זה?

<דב חנין:>
אנחנו עוברים ללחלופין א'.
<היו"ר מירי רגב:>
לחלופין א'. 

<דוד אזולאי:>
דב, אולי תסביר, שאני אוכל להצביע - - - 

<היו"ר מירי רגב:>
דוד, יושב-ראש ועדת הפנים והגנת הסביבה.
<דוד אזולאי:>
- - - אחת אחת. 
<היו"ר מירי רגב:>
לא לא, הסברנו. אנחנו עכשיו רק בהצבעות. היו ארבעה דיונים שבהם הוסבר הכול, ותאמין לי, דב חנין לא נמנע מלהסביר את עמדותיו. מצביעים כרגע על לחלופין א' של סעיף 48. מי בעד? מי נגד? מי נמנע?
הצבעה

בעד ההסתייגות – 3
נגד – 6 

נמנעים – 2
  ההסתייגות לחלופין א' של סעיף 48 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 3, נגד – 6, נמנעים – 2. ההסתייגות נפלה.

<דב חנין:>
מה שמופיע כראשי בסעיף 48 יהיה לחלופין ב'. 

<היו"ר מירי רגב:>
הלאה. אנחנו עוברים להסתייגות 49. 

<דב חנין:>
גם פה יש טעות. ההסתייגות הראשית היא מה שכתוב כ"לחלופין".

<היו"ר מירי רגב:>
גם פה אתה רוצה לפצל?

<דב חנין:>
כן.

<היו"ר מירי רגב:>
ברור, איך לא. שיהיה לך קצת זמן מסך. קדימה.

<דב חנין:>
בסעיף 32כ(ג) המוצע, ברישה, במקום "30 ימים" יבוא "90 ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
בפסקה (1), במקום "30 ימים" יבוא "90 ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות– 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.
<דב חנין:>
בפסקה (1), במקום "30 ימים" יבוא "90 ימים", אמרנו, ובמקום "60 ימים" יבוא "180 ימים". 

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 1
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, אחד נמנע. ההסתייגות לא עברה. 

<דב חנין:>
באותה פסקה, במקום "90 ימים" יבוא "תשעה ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים -  2. ההסתייגות לא עברה. 

<דב חנין:>
בפסקה (2), במקום "60 ימים" יבוא "180 ימים". 

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות לא עברה.

<דב חנין:>
בפסקה (2), במקום "120 ימים" יבוא "270 ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות לא עברה.

<דב חנין:>
במקום "180 ימים" יבוא "18 ימים".

<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות– 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות לא עברה.

<דב חנין:>
בפסקה (3), במקום "120 ימים" יבוא "270 ימים".
<היו"ר מירי רגב:>
מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות לא עברה.

<דב חנין:>
בפסקה (3), במקום "שנה" יבוא "חודש".

<היו"ר מירי רגב:>
חבל, נעשה אפס. מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, מתנגדים – 7, נמנעים – 2. ההסתייגות לא עברה.

<דב חנין:>
עכשיו ההסתייגות החלופית. 

<היו"ר מירי רגב:>
עכשיו אנחנו מצביעים על 49 הראשי. 

<דב חנין:>
הראשי שהוא חלופין. 

<תומר רוזנר:>
שיהפוך לחלופין.

<היו"ר מירי רגב:>
שיהפוך לחלופין. מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
הסתייגות מספר 49 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות לא עברה. אנחנו עוברים להסתייגות מספר 50. מי בעד ההסתייגות? מי נגד ההסתייגות? מי נמנע?

הצבעה

בעד ההסתייגות – 4
נגד – 7 

נמנעים – 2
הסתייגות מספר 50 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה. סעיף 51, מי בעד ההסתייגות? מי נגד ההסתייגות? מי נמנע?

הצבעה

בעד ההסתייגות – 4
נגד – 7 

נמנעים – 2
הסתייגות מספר 51 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה. לחלופין, מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
ההסתייגות לחלופין של הסתייגות מספר 51, של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה. סעיף 52, מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
הסתייגות מספר 52 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה. סעיף 53, מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
הסתייגות מספר 53 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה. הסתייגות 54, מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
הסתייגות מספר 54 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<זבולון קלפה:>
אנחנו מושכים את הסתייגות 55. 

<היו"ר מירי רגב:>
מושכים את 55. דב, האם אתה רוצה בכל זאת לקבל עוד קצת - - -
<דב חנין:>
לא. 

<היו"ר מירי רגב:>
לא? למה? 

<דב חנין:>
לא מסכים להסתייגות. 

<היו"ר מירי רגב:>
למה? זה שנה וחצי במאסר, מה אכפת לך?

<מיכל רוזין:>
הוא ענייני, לא סתם. 

<דב חנין:>
אני מתייחס לכל סעיף פה ברצינות. 

<היו"ר מירי רגב:>
ההסתייגות של חברת הכנסת איילת שקד נמשכה. לסעיף 14, קבוצת חד"ש, מרצ וקבוצת העבודה, הסתייגות 56. מי בעד ההסתייגות? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
הסתייגות מספר 56 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8 לא נתקבלה.

<היו"ר מירי רגב:>
בעד – 4, נגד – 7, נמנעים – 2. סעיף 57, קבוצת חד"ש, קבוצת מרצ - - -
<דב חנין:>
מדובר בשתי הסתייגויות נפרדות – אחת עוסקת בתחולה, והשנייה עוסקת בנגישות לארגוני זכויות אדם. 

<היו"ר מירי רגב:>
אוקיי, נצביע על שתיים. הסתייגות 57 של קבוצת חד"ש, קבוצת מרצ וקבוצת העבודה, לעניין התחולה. מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
הסתייגות מספר 57 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8, לעניין התחולה, לא נתקבלה.

<היו"ר מירי רגב:>
בעד – 4, נגד – 7, נמנעים – 2. לעניין נגישות לארגוני זכויות אדם, מי בעד? מי נגד? מי נמנע?

הצבעה

בעד ההסתייגות – 4
נגד – 7 

נמנעים – 2
הסתייגות מספר 57 של קבוצת סיעת חד"ש, קבוצת סיעת מרצ וקבוצת סיעת העבודה לסעיף 8, לעניין נגישות לארגוני זכויות אדם, לא נתקבלה.

<היו"ר מירי רגב:>
בעד – 4, נגד – 7, נמנעים – 2. שתי ההסתייגויות האלה נפלו. 

בקשות דיבור אין לנו. גמרנו את ההסתייגויות, יפה. 

<דב חנין:>
רגע. סבב שני על תוספות של הוועדה.

<דוד אזולאי:>
אני מבקש גם כן.

<היו"ר מירי רגב:>
אוקיי, תיכף נצביע. הוא יגיד את ההסתייגות, תכתבו, נצביע, נפיל, ונמשיך הלאה. דב חנין, בבקשה.

<דב חנין:>
תודה רבה, גברתי. אני מתייחס אך ורק לסעיפים שנעשו בהם תיקונים על-ידי הוועדה. 

<היו"ר מירי רגב:>
בבקשה.

<דב חנין:>
אני נמצא בעמוד 1, סעיף 30א, במקום "חמישה ימים", ההצעה שלנו היא 48 שעות. מדובר על ההבאה של המסתנן - - -

<תומר רוזנר:>
זה קיים. 

<היו"ר מירי רגב:>
זה קיים. 

<דב חנין:>
לא. לא יאוחר מחמישה ימים מיום - - -
<היו"ר מירי רגב:>
הסתייגתם על זה אז, כשאמרנו מראש, כי השר קיבל את זה בדיון הראשון. הוא קיבל את ההערה של הוועדה, משלוש שנים לשנה, ובהתאם, משבעה לחמישה.

<גלעד קרן:>
זה הסתייגות מספר 9. 

<דב חנין:>
אוקיי. אז אני, אם כך, מבקש להסתייג ל-24 שעות. 

<תומר רוזנר:>
לא, כבר אמרנו 48.

<גלעד קרן:>
זה יהיה לחלופין.

<דב חנין:>
זה לחלופין. 

<היו"ר מירי רגב:>
מי בעד ההסתייגות של דב חנין? מי נגד? מי נמנע?

הצבעה

בעד ההסתייגות – 4
נגד – 7
נמנעים – 2
ההסתייגות של קבוצת סיעת חד"ש לסעיף 30א(א) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה. 

<דב חנין:>
בסעיף קטן (ב), גברתי, אנחנו מבקשים למחוק את המלים "בעירבון כספי, בערבות בנקאית" ולהשאיר "בערובה מתאימה" בלי "אחרת". 

<היו"ר מירי רגב:>
אוקיי. מי בעד ההסתייגות של דב חנין? מי נגד? מי נמנע?

הצבעה

בעד ההסתייגות– 4
נגד – 7
נמנעים – 2
ההסתייגות של קבוצת סיעת חד"ש לסעיף 30א(ב) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
אני נמצא בסוף עמוד 2, בסעיף קטן (ג) של סעיף 30א, סעיף שתוקן בעקבות הצעת הוועדה. אני מציע שהוא ינוסח: ממונה ביקורת הגבולות ישחרר מסתנן בערובה אם חלפו חודשיים מיום תחילת החזקתו של המסתנן במשמורת.

<היו"ר מירי רגב:>
אוקיי. מי בעד ההסתייגות? מי נגד? מי נמנע?

הצבעה

בעד ההסתייגות – 4
נגד – 7
נמנעים – 2
ההסתייגות של קבוצת סיעת חד"ש לסעיף 30א(ג) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<גלעד קרן:>
זה כבר קיים. 

<תומר רוזנר:>
כבר הצבענו על זה. 

<היו"ר מירי רגב:>
כבר הצבענו על זה? אז הצבענו על זה עוד פעם, ואפילו אותו מספר קולות. 

<מיכל רוזין:>
הפלא ופלא.

<היו"ר מירי רגב:>
הפלא ופלא. אנחנו עקביים, לפחות נוכל להגיד.

<דב חנין:>
אני נמצא בראשית עמוד 3. במקום "אחד מאלה", ההצעה שלי שיהיה כתוב "כל אלה". יש שם סעיפים קטנים (1) ו-(2).
<היו"ר מירי רגב:>
אוקיי. איזה סעיף?

<דב חנין:>
סעיף (ד) קטן של סעיף 30א רבתי, בראשית עמוד 3. אני נמצא בשורה הרביעית, שם כתוב "מתקיים אחד מאלה".

<היו"ר מירי רגב:>
הוא אומר: לא באחד מאלה אלא בכל אלה. אוקיי. מי בעד ההסתייגות הזאת? מי נגד? מי נמנע?

הצבעה

בעד ההסתייגות – 4
נגד – 7
נמנעים – 1
ההסתייגות של קבוצת סיעת חד"ש לסעיף 30א(ד) לא נתקבלה.

<היו"ר מירי רגב:>
בעד – 4, נגד – 7, נמנעים – 1. ההסתייגות נפלה.

<דב חנין:>
אני נמצא בעמוד 5, סעיף 30ד(א)(1) לחוק העיקרי, במקום "60 ימים" יבוא "30 ימים", מציעה הוועדה, אני מציע "10 ימים". 

<היו"ר מירי רגב:>
אוקיי. מי בעד ההסתייגות? מי נגד? מי נמנע?

הצבעה

בעד ההסתייגות – 4
נגד – 7
נמנעים – 2
ההסתייגות של קבוצת סיעת חד"ש לסעיף 30ד(א)(1) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.
<דב חנין:>
שורה אחת לאחר מכן, ממוספר סעיף 7: בסעיף 30ה(1)(א) לחוק העיקרי, במקום "מ-14 ימים"  מציעה הוועדה "מעשרה ימים", אני מציע חמישה ימים. 

<היו"ר מירי רגב:>
אוקיי. מי בעד ההסתייגות? מי נגד? מי נמנע?

הצבעה

בעד ההסתייגות – 4
נגד – 7
נמנעים – 2
ההסתייגות של קבוצת סיעת חד"ש לסעיף 30ה(1)(א) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<מיכל רוזין:>
אני מציעה שבוע, שבעה ימים.

<היו"ר מירי רגב:>
זה עוד הסתייגות, אחרת? 

<גלעד קרן:>
אתם לא מצטרפים? זה לחלופין?

<דב חנין:>
זה לחלופין.

<מיכל רוזין:>
זה לחלופין. 

<היו"ר מירי רגב:>
מי בעד ההסתייגות של מרצ? כל הקבוצה. 

הצבעה

בעד ההסתייגות – 4
נגד – 7
נמנעים – 2
ההסתייגות לחלופין של קבוצת סיעת מרצ לסעיף 30ה(1)(א) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
גברתי, בסעיף 32ג רבתי, שנמצא בעמוד 6, קודם כול אני מברך על התיקון שהכניסה הוועדה.

<היו"ר מירי רגב:>
אני מודה לך.

<דב חנין:>
אבל אני מציע שאנחנו בסעיף הזה, במקום "סוהר בכיר" נקבע תנאי כשירות של אדם שיהיה יכול לנהל את המרכז ואת תפעולו. אני מבקש שהות כדי להציע תנאי כשירות, אין לי פה הצעה מגובשת. 

<קריאה:>
- - -

<היו"ר מירי רגב:>
בסדר, הוא מציע. 

<תומר רוזנר:>
לא, הוא לא מציע. הוא מבקש שהות להציע. 

<דוד צור:>
אנחנו נתערב?

<היו"ר מירי רגב:>
לא לא לא. אין שהות. שום שהות. 

<דוד צור:>
אנחנו נקבע אותו? מה ההצעה?

<דב חנין:>

אנחנו נקבע תנאי כשירות של אותו אדם שממונה. כרגע כתוב שהוא סוהר. המנהל של אותו מרכז שהייה פתוח.
<היו"ר מירי רגב:>
מה ההצעה שלך?

<דוד צור:>
שאנחנו נקבע.

<דב חנין:>
אני מציע: הכריז השר לביטחון פנים על מרכז שהייה, ימנה לניהול המרכז ותפעולו את מי שיעמוד בתנאי כשירות שייקבעו בתקנות, באישור ועדת הפנים והגנת הסביבה של הכנסת.

<היו"ר מירי רגב:>
מאה אחוז. מי בעד ההסתייגות? מי נגד? מי נמנע?

<מיכל רוזין:>
את דיברת על זה - - -

<קריאות:>
- - -

<היו"ר מירי רגב:>
לא, אין דיבורים בהצבעות.

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש לסעיף 32ג לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה. בבקשה.
<דב חנין:>
בסעיף 32ה, שנמצא בעמוד 7, סעיף קטן (ב) שנוסח על-ידי הוועדה, אני מציע שתהיה הוראה שאומרת – במקום הרישה של סעיף קטן (ב): שוהה במרכז ייבדק על ידי רופא סמוך ככל האפשר לאחר שהייתו. במקום "רשאי להורות" – "ייבדק על ידי רופא סמוך ככל האפשר לאחר תחילת שהייתו". 

<היו"ר מירי רגב:>
בסדר. מי בעד? 

<דוד אזולאי:>
אני רוצה להוסיף להסתייגות הזאת. אם השוהה ירצה ללכת לביקור פרטי אצל רופא כי הוא לא רוצה להיבדק במרפאות שלהם, אני מבקש גם את זה לאפשר.

<היו"ר מירי רגב:>
אוקיי, תכניס את זה גם להסתייגות. מי בעד ההסתייגות של ש"ס שהצטרפה למרצ, ומרצ, חד"ש הצטרפו לש"ס?

הצבעה
בעד ההסתייגות – 5

נגד –6

נמנעים – 1

ההסתייגות של קבוצת סיעת חד"ש, קבוצת סיעת מרצ וקבוצת סיעת ש"ס לסעיף 32ה(ב) לא נתקבלה.

<היו"ר מירי רגב:>
בעד – 5, נגד – 6, נמנעים – 1. ההסתייגות נפלה. הלאה, הסתייגות נוספת. 
<דב חנין:>
בסעיף 32ז רבתי, גברתי, אני מבקש: שפרטי ההעסקה הוסברו לשוהה, לפני מתן ההסכמה, בכתב בשפה המובנת לו. 

<היו"ר מירי רגב:>
אוקיי. מי בעד ההסתייגות? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש לסעיף 32ז(א) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה. הלאה.

<דב חנין:>
סעיף קטן (ב) של אותו סעיף 32ז רבתי, נמצא בתחילת עמוד 8, אני מבקש שהגמול ותנאי ההעסקה ייקבעו בתקנות על-ידי השר לביטחון פנים, בהסכמת שר האוצר ובאישור ועדת העובדים הזרים של הכנסת. 

<היו"ר מירי רגב:>
מי בעד? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש לסעיף 32ז(ב) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההצעה נפלה.

<דב חנין:>
לחלופין, גברתי, אני מבקש שהאישור יהיה של ועדת העבודה, הרווחה, הבריאות והפנסיה של הכנסת.

<היו"ר מירי רגב:>
מי בעד? מי נגד? מי נמנע?

הצבעה
בעד ההסתייגות– 4

נגד – 7

נמנעים – 2

ההסתייגות לחלופין של קבוצת סיעת חד"ש לסעיף 32ז(ב) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
לחילופי חלופין, אני מבקש שהאישור של התקנות ייעשה על-ידי ועדת הפנים והגנת הסביבה של הכנסת. 

<היו"ר מירי רגב:>
מי בעד? מי נגד? מי נמנע?

הצבעה
בעד ההסתייגות– 4

נגד – 7

נמנעים – 2

ההסתייגות לחילופי חלופין של קבוצת סיעת חד"ש לסעיף 32ז(ב) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
בסעיף קטן (ג): בין השוהה במרכז ובין המדינה לא יחולו יחסי עובד ומעביד. אני מבקש למחוק את המילה "לא". 

<גלעד קרן:>
ביקשתם למחוק את כל הסעיף.

<דב חנין:>
בחלופין לזה.

<קריאה:>
אבל אז יצטרכו לגבות מסים.
<דב חנין:>
ישנו את זה בהתאמה.

<היו"ר מירי רגב:>
מי בעד? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש לסעיף 32ז(ג) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ח"כים, תתעוררו. ההסתייגות נפלה. 

<דב חנין:>
אני מבקש, גברתי, נוכח הערתו הנכונה של חבר הכנסת צור, שייכתב שאם ההסתייגות הזאת - - -
<היו"ר מירי רגב:>
אמר כאן היועץ המשפטי, ובצדק, שאלה סעיפים במקור ונתתי לך כבר הזדמנות להתייחס אליהם.

<דב חנין:>
למה?

<היו"ר מירי רגב:>
ולכן, אתה לא יכול להתייחס. 

<קריאות:>
- - -

<דב חנין:>
זה מופיע אצלנו כמתוקן. 

<גלעד קרן:>
עובד מעביד, זה היה במקור.

<היו"ר מירי רגב:>
הלאה. יש לך עוד הסתייגויות?

<דב חנין:>
אני רק רוצה, למען הסדר, שיהיה כתוב שאם ההסתייגות הזאת מתקבלת, תתקבל איתה הסתייגות רשות המסים, גברתי – היא לא מקשיבה, רשות המסים. 

<תומר רוזנר:>
הם לא הגישו הסתייגות. 

<דב חנין:>
אם ההסתייגות הזאת מתקבלת, אני מבקש להציג מטעמנו את ההסתייגות שרשות המסים רצתה להציג ולא הציגה. 

<היו"ר מירי רגב:>
אוקיי. מי בעד? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש לא נתקבלה.

<היו"ר מירי רגב:>
בעד – 4, נגד – 7, נמנעים – 2. יש לך עוד הסתייגויות?

<דב חנין:>
כן. סעיף קטן (ג) של סעיף 32ח רבתי, ראשית עמוד 9, במקום המילה "רשאי לפטור" שכתוב בנוסח הוועדה – "יפטור". 
<היו"ר מירי רגב:>
אוקיי.  מי בעד? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש לסעיף 32ח(ג) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
בסעיף 32יא רבתי, אם תתקבל ההסתייגות שלנו לעניין סעיף קטן (ג) של סעיף 32ז רבתי, אני מבקש שהסיפה לסעיף 32יא רבתי יימחק. 

<היו"ר מירי רגב:>
אוקיי. מי בעד? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש לסעיף 32יא לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דב חנין:>
סעיף 32יט רבתי, עמוד 15 של הנוסח.

<היו"ר מירי רגב:>
סיוע למשטרה?

<דב חנין:>
שמירת הסדר והמשמעת. 
<היו"ר מירי רגב:>
לא שינינו פה. 

<תומר רוזנר:>
כן, שינינו. 

<דב חנין:>
סעיף קטן (ב). במקום "שניתנה לשוהה הזדמנות להשמיע את טענותיו לפניו" – לאחר שניתנה לשוהה הזדמנות להשמיע את טענותיו בפני בית-דין למשמורת. 

<היו"ר מירי רגב:>
מי בעד? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש לסעיף 32יט(ב) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<מיכל רוזין:>
אתה לא אומר על ההטבה?

<דב חנין:>
אתם יכולים להוסיף. 

<היו"ר מירי רגב:>
חבר'ה, אנחנו לא יכולים לתת לכם עכשיו לקרוא את כל החוק. 

<דב חנין:>
לא, אנחנו עוברים על זה במהירות. 

<מיכל רוזין:>
לא קיבלנו לפני את ההסתייגויות. 

<היו"ר מירי רגב:>
דיברנו עליהן במהלך. 

<מיכל רוזין:>
בסעיף 32יט(ב), למחוק את המילה "הטבה". "שלילת דמי הכיס", בלי "ההטבה".

<היו"ר מירי רגב:>
מי בעד? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת מרצ לסעיף 32יט(ב) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה. קדימה, אנחנו חייבים לסיים. בבקשה, ש"ס, הסתייגויות.
<דוד אזולאי:>
אני מבקש להגיש כמה הסתייגויות. עמוד 10, סעיף 32יא. אני לא רוצה ששר האוצר ייפגע, האנשים שלו ביקשו את המיסוי של התשלום. אני מבקש להגיש הסתייגות שאכן ישלמו מסים. 
<היו"ר מירי רגב:>
אוקיי. מי בעד ההסתייגות? מי נגד? מי נמנע?

הצבעה
בעד ההסתייגות – 5

נגד – 7

נמנעים – 1

ההסתייגות של קבוצת סיעת ש"ס לסעיף 32יא לא נתקבלה.

<היו"ר מירי רגב:>
בעד – 5, נגד – 7, נמנעים – 1. ההסתייגות נפלה.

<דוד אזולאי:>
הסתייגות שנייה מטעם תנועת ש"ס. בעמוד 15, סעיף 32יט(ב), אני מבקש לקבל פירוט של שלילת ההטבות, להוסיף את זה להצעת החוק.

<היו"ר מירי רגב:>
אוקיי. 

<תומר רוזנר:>
לא. מה אתה מציע?

<דוד אזולאי:>
אני מבקש פירוט. מדובר פה על הטבות, אני לא יודע על איזה הטבות. 

<היו"ר מירי רגב:>
אבל הם אמרו – דמי כיס ושווה - - -

<דוד אזולאי:>
לא דיברו על זה, גברתי היושבת-ראש. 

<דב חנין:>
אם מתקבלת ההסתייגות שלנו לעניין - - -

<תומר רוזנר:>
מה הוא מציע?

<היו"ר מירי רגב:>
הוא רוצה פירוט הטבות. 

<תומר רוזנר:>
הוא צריך להגיד מה הוא מציע.

<היו"ר מירי רגב:>
מה ההטבות?

<דוד אזולאי:>
פירוט שלילת ההטבות. 

<היו"ר מירי רגב:>
אבל מה ההטבות שאתה מציע?

<דוד אזולאי:>
אני לא יודע איזה הטבות. 

<היו"ר מירי רגב:>
אם אתה לא יודע, איך אנחנו נדע? 

<דוד אזולאי:>
גם אני לא יודע איזה הטבות.

<היו"ר מירי רגב:>
אבל היא אמרה – דמי כיס או שווה-כסף של דמי כיס. 

<דוד אזולאי:>
אז אני מבקש, בואו נוסיף גם חופשות. 

<היו"ר מירי רגב:>
אוקיי. הוא מבקש להוסיף חופשות. 

<תומר רוזנר:>
לא, זה לא חל על חופשות. רק כסף או שווה-כסף. 

<דוד אזולאי:>
אני עובר לעמוד 21. 

<דב חנין:>
רק באותו הקשר, גברתי, אני מבקש שתהיה על שלילת ההטבות זכות לערר לאותו מוחזק - לא יודע איך אתם רוצים לקרוא לו – אותו מוחזק או אסיר, בפני בית-דין למשמורת. ערר כאמור יוכל להיות מוגש בתוך שבעה ימים, והחלטה בו תינתן תוך - - -
<היו"ר מירי רגב:>
חבר'ה, אנחנו לא פותחים עכשיו דיונים מחדש. מי בעד ההסתייגות של דב חנין? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש לסעיף 32יט(ב) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה.

<דוד אזולאי:>
עמוד 21, סעיף 32כא(ג), אני מבקש שהדיווח של שר הפנים לוועדה יהיה תוך 30 יום. 

<היו"ר מירי רגב:>
אוקיי. מי בעד? מי נגד? מי נמנע?

הצבעה
בעד ההסתייגות – 3

נגד – 7

נמנעים – 1

ההסתייגות של קבוצת סיעת ש"ס לסעיף 32כא(ג) לא נתקבלה.

<היו"ר מירי רגב:>
בעד – 3, נגד – 7, נמנעים – 1. ההסתייגות נפלה. יש לכם עוד הסתייגויות, דב? אנחנו עוברים להצבעה.

<דב חנין:>
כן. בעמוד 19, בסעיף קטן (ד) ששונה על-ידי הוועדה, אני מבקש, במקום "רשאי ממונה ביקורת הגבולות לתת את הצו שלא בפניו" – רשאי ממונה ביקורת הגבולות לבקש מבית-דין למשמורת - - -

<תומר רוזנר:>
זה לא סעיף חדש.

<היו"ר מירי רגב:>
אבל זה לא סעיף חדש. זה תיקון נוסח. הלאה. רק סעיפים חדשים, לא תיקוני נוסח.
<דב חנין:>
אם זה רק תיקון נוסח, אני מקבל. סעיף קטן (ה) בעמוד 20, במקום "שבעה ימי עבודה" – שלושה ימי עבודה.

<היו"ר מירי רגב:>
מי בעד? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש לסעיף 32כ(ה) לא נתקבלה.

<היו"ר מירי רגב:>
בעד – 4, נגד – 7, נמנעים – 2. ההסתייגות נפלה. הלאה. לא חייבים, דב. קדימה, יש לכם מספיק הסתייגויות.

<דב חנין:>
אני לא מרגיש חייב. 

<היו"ר מירי רגב:>
אם לא חובה, אז לא חובה. חברים.

<דב חנין:>
שר הפנים, בהסכמת השר לביטחון פנים,  ימנה מי שכשיר להיות שופט מחוזי, סעיף 32כא רבתי. 
<תומר רוזנר:>
זה היה במקור.

<היו"ר מירי רגב:>
זה היה במקור. הלאה. דב, סיימנו, אנחנו עוברים להצבעה על החוק. 

<דב חנין:>
לגבי סעיף 32כב רבתי, שזה הנושא של שהות משפחות, נשים וילדים – קודם כול, אני מברך על התיקון שגברתי הצליחה להשיג פה בהקשר הזה.

<היו"ר מירי רגב:>
אני מודה לך.

<דב חנין:>
אני אומר את זה באמת בהערכה. לא בציניות, באמת לא בציניות. ואני מציע שהסמכות הזאת תהיה לשר לביטחון פנים בהסכמת שר הרווחה ובאישור ועדות הפנים והגנת הסביבה של הכנסת וועדת העבודה והרווחה של הכנסת. 
<מיכל רוזין:>
בואו נפרק את זה.

<היו"ר מירי רגב:>
לא, די. מי בעד?

<מיכל רוזין:>
נפרק את זה לשניים - - -

<היו"ר מירי רגב:>
לא. מי בעד ההסתייגות של דב חנין ומרצ? מי נגד? מי נמנע?

הצבעה
בעד ההסתייגות – 4

נגד – 7

נמנעים – 2

ההסתייגות של קבוצת סיעת חד"ש וקבוצת סיעת מרצ לסעיף 32כב לא נתקבלה.

<היו"ר מירי רגב:>
בעד – 4, נגד – 7, נמנעים – 2. 

חברים, אנחנו סיימנו את ההצבעות על ההסתייגויות של חוק המסתננים. עוד יחשבו פה מההטבות שאני בכלל עברתי לצד השמאלי של המפה. לא, אני עדיין בצד הימני של המפה, וגם בצד הימני של המפה אנחנו דואגים לאנשים ואכפת לנו מזכויות אדם, ואכפת לנו שהם יקבלו את כל הטיפול הראוי והנאות במסגרת המתקן, אבל אנחנו יותר רוצים שהם יעזבו את הארץ לארץ מוצאם. זו הכוונה בסוף - -
<מיכל רוזין:>
- - -

<היו"ר מירי רגב:>
- - שהחוק הזה בסוף יביא לכך שאנשים מהגרי עבודה יחזרו לארץ מוצאם. 
<מיכל רוזין:>
אבל איך זה יביא את זה?

<היו"ר מירי רגב:>

מרגע זה אנחנו עוברים להצבעה.
<יעקב אשר:>
וזו גם הסיבה שאנחנו בעד.

<היו"ר מירי רגב:>
אני מעמידה את כל החוק להצבעה.

<דוד אזולאי:>
רציתי לנמק למה נמנעתי ולמה אני מצביע.
<היו"ר מירי רגב:>
לא לא לא. אי-אפשר. 
<דוד אזולאי:>
סליחה, אבל אני רוצה לנמק למה אנחנו נמנעים ולמה תומכים. 

<היו"ר מירי רגב:>
דוד, אז תגיד את זה במליאה.

<דוד אזולאי:>
אוקיי, אז דקה, מה קרה. 
<היו"ר מירי רגב:>
במליאה. אי-אפשר דקה. אנחנו ב-11:00 צריכים להצביע, ואז יגיד לי דב חנין שלא מצביעים על חשבון המליאה, אני הרי מכירה את זה. אז אחרי ההצבעה תגידו למה אתם מצביעים.
<דוד אזולאי:>
אז אני מודיע לך שאני לא מאריך יותר מדקה.

<היו"ר מירי רגב:>
אז בבקשה, אני לא נותנת גם לחבר הכנסת אשר.

<דוד אזולאי:>
אנחנו נמנענו בחלק גדול מההסתייגויות כי לא הסכמנו איתן. 

<היו"ר מירי רגב:>
מאה אחוז.

<דוד אזולאי:>
אנחנו תומכים בהצעת החוק - -

<היו"ר מירי רגב:>
תודה רבה, אני מודה לכם.

<דוד אזולאי:>
- - אנחנו חושבים שהיא ראויה, ולמרות שאנחנו באופוזיציה, אנחנו תומכים בהצעת החוק.
<היו"ר מירי רגב:>
תודה רבה, אני מודה לכם.

<יעקב אשר:>
הוא מייצג את שתי הסיעות. 

<היו"ר מירי רגב:>
את שתי הסיעות. תודה רבה. 

<דוד אזולאי:>
אני מייצג גם את אשר.

<היו"ר מירי רגב:>
מי בעד הצעת החוק כפי שהובאה על-ידי הוועדה? מי נגד? מי נמנע?
הצבעה
בעד – 9
נגד – 4
נמנעים – אין
הצעת חוק למניעת הסתננות (עבירות ושיפוט) (תיקון מס' 4 והוראת שעה), התשע"ד–2013, נתקבלה לקריאה השנייה ולקריאה השלישית. 

<היו"ר מירי רגב:>
9 בעד הצעת החוק, 4 נגד. הצעת החוק עברה. 
תודה לכולם, הישיבה נעולה.

<הישיבה ננעלה בשעה 11:00.>
